ভাজুক – ঈশান জ্যোতি বৰা – ফটাঢোল\nআৰ্কিমিডিছেই আছিল হ’বলা, এই যে আৱিষ্কাৰটো কৰি উঠি গা-ধোৱা ঘৰৰ পৰাই মাজৰাস্তালৈ দুপ্‌দুপকৈ লৰ মাৰিছিল আৰু আনন্দত উত্ৰাৱল হৈ ‘ইউৰেকা,ইউৰেকা’ বুলি চিঞৰিছিল! মোৰো এতিয়া তেনেকুৱা কেইটামান চিঞৰ মাৰিবলৈ মন গৈছে৷ অকল সেইয়াই নহয়, কান্ধত প্ৰকাণ্ড ঢোল এটা ওলোমাই, কাষতে কেইজনীমান নাচনী লৈ আবতৰীয়া বিহুনাচ এটা নাচি দিয়াৰো প্ৰবল ইচ্ছা হৈছে৷ মন গৈছে-এতিয়াই যেন ছ’ছিয়েল মিডিয়ালৈ ঢপলিয়াই যাওঁ আৰু উধৰ পৰা মূধলৈকে মনৰ সমস্ত ভাৱ-অনুভূতি লিপিবদ্ধ কৰি ৰাইজৰ পৰা বিপুল পৰিমাণৰ ‘কংগ্ৰেছুলেছন’ সংগ্ৰহ কৰোঁ৷ কিন্তু প্ৰৱল ইচ্ছা সত্ত্বেও মই ইয়াৰ এটা কামো নকৰিলোঁ৷ আগতকৈ অলপ সংযমী হ’বলৈ শিকিছোঁ৷ আৱেগ-চাৱেগবোৰ নিয়ন্ত্ৰণ কৰিবলৈ শিকিছোঁ৷ চাৰিওফালে প্ৰতিযোগিতাৰ যিহে আগ্ৰাসন!! মোৰ সামান্যতম অসাৱধানতাইও এইমুহূৰ্তত মোৰ কাৰণে কাল হ’ব পাৰে ৷\nকিন্তু এগৰাকী মানুহক মই মোৰ মনৰ কথা ক’ব পাৰোঁ৷ তেওঁ মোৰ কাষতে আছে৷ হয়-মোৰ পত্নীৰ কথায়েই কৈছোঁ৷\n“হেৰা, শুনিছা৷ পালোঁ বুজিছা৷”-\nটোপনিত প্ৰভাৱতী লালকাল৷ কেটকুটেই নকৰিলে৷\n“হেৰা…৷” নাই৷ সাৰ-সুৰেই নাই৷\n“উফফ ৰাম! কিমান হাক দিছিলোঁ-বোলোঁ ড্ৰাই-ফ্ৰাই কৰা ব্ৰইলাৰবোৰ ইমানকৈ নাখাবা ! এতিয়া কিন্তু তোমাৰ পিছে পিছে লেমটো হৈ লেট্ৰিনৰ সমুখত মই থিয় হ’বগৈ নোৱাৰোঁ, কৈ দিছোঁ৷ ড্ৰয়াৰটোতে টৰ্চটো আছে৷ অকলে গৈ পটাপট আহা৷”- অভিলেখসৃষ্টিকাৰী বেগেৰে কথাকেইটা কৈ তেওঁ পুনৰ সিকাটি হ’ল৷\nইতিহাস মাতে ৰিঙিয়ায়৷ মানুহজনীৰ গাত ভুল নাই৷ মোৰ বুৰঞ্জীখনেই কলংকিত৷\n“নহয়হে প্ৰভা৷ তুমি ভুলকৈ ভাবিছা৷ কথা সেইটো নহয়৷”\nমানুহজনী এইবাৰ জাঁপ মাৰি বহিল৷\n“মানে..কলেজখনৰ নামটো বিচাৰি পালোঁ৷”- কথাষাৰ কওঁতে মোৰ মুখখন বিশ্বজয়ৰ হাঁহিৰে জিলিকাই তুলিছিল৷ তেওঁ দেখা নাপালে৷ কোঠাৰ লাইটটো অ’ফ হৈ আছিল যে..\nকলেজ এখন খোলাৰ আইডিয়াটো তেওঁৱেই দিছিল৷ জুনিয়ৰ কলেজ৷ প্ৰথমে মনলৈ আত্মবিশ্বাসহীনতাৰ ভাৱ আহিছিল৷ ইমান ডাঙৰ প্ৰজেক্ট! মোৰ দৰে ছাল-বাকলি নথকা বাটৰ ভিকহু এটাই কেনেকৈ এখন জুনিয়ৰ কলেজ খুলিব? চাৰিওফালে ইমানবোৰ জুনিয়ৰ কলেজ! সকলোৱে ‘মোক খা-মোক খা’কৈ টেঁটুফালি আছে৷ প্ৰত্যেকবছৰে দুটা-তিনিটাকৈ ষ্টেণ্ড কৰি আছে৷ কাগজে-পত্ৰই, মিডিয়াই-ছিডিয়াই তেওঁলোকৰেই জয়জয়কাৰ৷ প্ৰচাৰ আৰু প্ৰসাৰতো তেওঁলোক আগৰনুৱা৷ তেনে এক প্ৰতিযোগিতাময় পৰিৱেশত মোৰ দৰে অল্পমতি, কেও-কিছু নোহোৱা এটাই কিদৰে এখন নতুন জুনিয়ৰ কলেজ খুলিবলৈ সাহস গোটাওঁ !\n“নহ’ব বুজিছা৷ নহ’ব৷ প্ৰথম বছৰতেই কলেজত তলা ওলমিব৷”- তেওঁক মই পাৰেমানে বুজালোঁ৷\nকিন্তু এওঁ নাচোৰবান্দা৷ কোনোপধ্যেই মোৰ কথা নুশুনে৷ ইউ টিউবত মটিভেশ্যনেল ভিডিঅ’বোৰ চাই চাই ইতিমধ্যে তেওঁ ‘ছেল্ফ-মটিভেটেড’ হৈ আছে৷ গতিকে কেউপিনৰ পৰা উদ্যম আৰু উৎসাহৰ বৰ্ষণ হ’বলৈ ধৰিলে৷ ‘নাই,তুমি পাৰিবা৷ মোৰ সোণ, তুমি পাৰিবা৷’- পুৱাৰ পৰা গধূলিলৈকে এইষাৰি মন্ত্ৰ মাতি মোক তেওঁ মোহাচ্ছন্ন কৰি থাকিল৷ অনুপ্ৰেৰণাদায়ী কাহিনীৰ ভিডিঅ’, ফটো, উক্তিৰে হোৱাটছ্এপৰ চোতাল ভৰি পৰিল৷ সন্ধ্যা মোক পাকঘৰত সুমুৱাই লৈ তেওঁ সুললিত কণ্ঠেৰে ‘হাম হোংগে কাময়াব’ গীতটো গাই যায় আৰু মই তেওঁক অনুসৰণ কৰোঁ৷ সেইটো শেষ হোৱাৰ পিছত ‘লক্ষ্য’ চিনেমাখনৰ ‘লক্ষ্য কো হৰ হাল মে পানা হ্যেয়’টো আৰম্ভ হয়৷ নিশা শেতেলিত পৰাৰ আগমুহূৰ্তত গালত চুমা এটা দি তেওঁ মোক প্ৰদান কৰে ‘ইউ আৰ দা বেষ্ট টিচ্ছাৰ ইন দা ৱৰ্ল্ড’ৰ কাল্পনিক প্ৰমাণপত্ৰ৷\nদুসপ্তাহজোৰা অফুৰন্ত প্ৰেৰণা আৰু অন্তহীন চেনেহে অৱশেষত মোৰ অন্তৰ গলাই পেলালে৷ পত্নীৰ ইতিবাচক শক্তিৰ ওচৰত মোৰ নেতিবাচক শক্তি পৰাভূত হ’ল৷ হৃদয়ত ৰোপন হ’ল ‘উৎসাহ’ৰ বৰগছ এজোপা৷ ‘আত্মবিশ্বাস’ৰ ঠাণ্ডা বতাহ এছাটিয়ে বৰগছজোপাক ক্ৰমশঃ খুন্দিয়াবলৈ ধৰিলে৷ এদিন সেই বৰগছ আৰু বতাহজাকক সাক্ষী কৰিয়েই মিহিৰৰ দোকানৰ পৰা কিনি অনা প্ৰকাণ্ড লালমোহনটোৰ এফাল তেওঁৰ মুখত সুমুৱাই মই আনুষ্ঠানিক ঘোষণাটো কৰি পেলালোঁ যে- “মই এখন জুনিয়ৰ কলেজ খুলিম৷”\nকলেজখনৰ বাবে মাটি বিচাৰি হাবাথুৰি খাবলগীয়া নহ’ল৷ মোৰ গেৰেজৰ পৰা গাড়ীখন উলিয়াই সন্মুখতে থকা বন্ধু বিৰাজৰ গেৰেজত নি থৈ আহিলোঁ৷ সি ক’লে- “বিজিনেছ ভাল হ’লে মোক কিন্তু কিবা এটা দিব লাগিব৷” মই বোলোঁ-“হ’ব৷ আগতে বিজিনেছটো গ্ৰৌ কৰকচোন৷ তেনেকুৱা হাজাৰ-বিজাৰ ‘কিবা’ৰে তোমাৰ জেপ ভৰাই পেলাম৷” সি হাঁহিলে৷\nখালী হৈ পৰা গেৰেজটোত ত্ৰিছ-চল্লিছটা ল’ছালি আৰামচে সোমাই যাব৷ কথাটো ভাবি সন্তোষ লভিলোঁ৷ তাৰপিছত চাৰিআলিৰ পৰা দুখনমান তৰ্জাৰ বেৰ আনিলোঁ৷ গেৰেজটোৰ কাষতে খুঁটা দুটা পুতি তৰ্জাৰে আৰু এটা ৰূম বনাই পেলালোঁ৷ হ’ব-সদ্যহতে এতিয়া এই দুটা ৰূমৰেই হ’ব৷ প্ৰথম বছৰতে ষাঠিটা ল’ৰা-ছোৱালী উলা-মূলা বিধৰ কথা নহয়৷\nপৰৱৰ্তী কামটো হ’ল- জুনিয়ৰ কলেজখনৰ বাবে শিক্ষক বিচৰা৷ তাৰ সমাধান টিলিকতে উলিয়ালোঁ৷ হোৱাটছ্এপত আমাৰ ‘চাকৰি বিচাৰি…’ নামেৰে গ্ৰুপ এটা আছে৷ তাতেই কলেজ খোলাৰ কথাটো উনুকিয়ালোঁ৷ আটায়েই হেঁচা মাৰি ধৰিলে৷ সবকে চাকৰি লাগে৷ মুহূৰ্ততে কেইবাটাও ফোনকল পালোঁ৷ অনুনয়-বিনয়, কাকূতি-মিনতি, আৱেগিক অত্যাচাৰৰ আতিশয্যই মোক শলঠেকত পেলালে৷ অলপপৰ কি কৰোঁ, কি নকৰোঁকৈ থাকি শেষত আমাৰ বহুল প্ৰচলিত ‘থলুৱা’ৰ ফৰ্মূলাটো এপ্লাই কৰিলোঁ৷ সেইটো ফৰ্মূলাত দহজনৰ নাম বাছনিত উঠিল৷ আটাইকেইজনকে সামৰিলোঁ৷ তাৰে দুজনে প্ৰশাসনিক দিশটো চম্ভালিব৷\nশেষত গৈ আৰু দুটা কাম থাকিলগৈ৷ কলেজৰ নাম নিৰ্বাচন আৰু শিক্ষাৰ্থীৰ নামভৰ্তি৷ হায়াৰ ছেকেণ্ডাৰী পৰীক্ষাবোৰ হৈহে আছে৷ গতিকে নামভৰ্তিৰ কাম দুদিন লাহেকৈ আৰম্ভ কৰিম৷ আগেয়ে কলেজৰ নামটোকেই বিচৰা যাওক৷\nমই প্ৰথমতে সৌৰজগতখনৰ পৰায়েই আৰম্ভ কৰিলোঁ৷\n“আচ্চা, শ্ৰীসূৰ্য জুনিয়ৰ কলেজ৷ কেনে হ’ব বাৰু?”\n“মানুহে থিয়েটাৰৰ নাম কপি কৰা বুলি ভাবিব৷”- মেনেজমেণ্টত থকা বৰদলৈয়ে ক’লে৷\n“তেন্তে ইউৰেনাছ জুনিয়ৰ কলেজ ! গ্লেমাৰ আছে নামটোত৷”\n“হ’লেই সেই জুনিয়ৰ কলেজৰ ফিল্‌টো অহা নাই৷”\n“শুক্ৰাচাৰ্য জুনিয়ৰ কলেজ নামটো বেয়া নালাগিব কিন্তু৷ গ্ৰহ এটাও আছে আৰু আচাৰ্য শব্দটোও আছে৷ ম’ৰঅভাৰ তেওঁ অসুৰৰ গুৰুও আছিল৷”- চৰবত খোৱাবলৈ অহা প্ৰভায়ে পৰামৰ্শ আগবঢ়ালে৷\n“তোমাৰ দৰে পজিটিভ মানুহৰ মুখত অসুৰৰ দৰে এনে নিগেটিভ শব্দ ! লাজ পাইছো প্ৰভা৷”\nমোৰ কথা শুনি প্ৰভাই নাক-মুখ কোঁচাই ভিতৰলৈ গ’ল৷\n“ছাৰ, তেন্তে আমি এতিয়া বিজ্ঞানীলৈ আহোঁ৷ নিউটন, আইনষ্টাইন, এডিছন…”- সেইয়া অংক মাষ্টৰ বৰকাকতী৷\n“ধেই…বিজ্ঞানী, অংকবিদ, ধৰ্মগুৰু, গ্ৰহ-তৰাৰ নামেৰে অসমত বহুত কলেজ আছে৷ তেনেকুৱা নামেৰে কলেজ খুলিলে লাভ একোডাল নহ’ব৷ আমাক এটা নতুন নাম লাগে৷ এটা ‘ইউনিক’ আৰু ব্যতিক্ৰমী নাম লাগে, যিটো নাম আজিৰ আগতে কোনেও কোনোকালে ব্যৱহাৰ কৰা নাই৷ যিটো নাম শুনিলেই ল’ৰা-ছোৱালীৰ লগতে অভিভাৱকো আমাৰ কলেজলৈ দৌৰি আহে৷ যিটো নাম প্ৰচাৰ কৰিবলৈ আমি অকণো প্ৰচাৰ কৰিব নালাগে৷ আমাক তেনেকুৱা এটা যাদুকৰী নাম লাগে৷”- অতপৰে মনে মনে থকা মেনেজমেণ্টৰ আনজন মানুহ নাৰায়ণে হঠাতে বৰ গুৰুত্বপূৰ্ণ কথা এষাৰ কৈ দিলে৷ লগে লগে সকলোৱে হাতচাপৰি মাৰি তেওঁক সমৰ্থন জনালে৷\n“নমামী জুনিয়ৰ কলেজ নামটো কেনে হয় বাৰু ! নামটোত ভক্তিৰ ভাৱ এটা নিহিত হৈ আছে৷ তাতে নামটো বৃশ্চিক ৰাশিৰ৷ সোনকালে ফল পাম৷”- পদাৰ্থ বিজ্ঞানৰ আয়েশাই ক’লে৷\n“শ্ৰীহৰি শ্ৰীহৰি! কি কথা কোৱাহে! উৎসৱটো কেনেকৈ ফ্লপ মাৰিছিল দেখিছিলা নহয়! কলেজো ফেইল মাৰিব৷ এইবোৰ অশুভ কথা নক’বা ৷”- আতংকিত নাৰায়ণে মাটি ছুই প্ৰণাম জনালে৷\n“মোৰ বোধেৰে ‘জাতি-মাটি-ভেটি জুনিয়ৰ কলেজ’ নামটো বৰ ভাল হ’ব৷ যোৱা দুবছৰত এই শব্দকেইটা ইমানেই জনপ্ৰিয় হৈছে যে মানুহে এতিয়া শব্দকেইটা শুনিলেই আকৰ্ষণ অনুভৱ কৰে৷”\n“পলিটিকেল পাৰ্টিৰ গোন্ধ থকা নাম ৰাখিব পাৰা৷ কিন্তু বিপদ আছে৷ কাইলৈ যদি ‘জাতি-মাটি-ভেটি’ৰ ঠাইত ‘হাতী-ৰাতি-ছাতি’ হৈ যায়, তেন্তে তোমাৰ কলেজৰ নামটোৰ প্ৰতিও সকলোৰে বিকৰ্ষণ উপজিব৷ তেতিয়া আৰু কি কৰা কৰিবা !”\nসেইদিনা কাৰোৰে নাম মনলৈ নাহিল৷ বিষন্ন বদনে সকলো ঘৰাঘৰি গ’ল৷ তাৰপিছত দুদিন, তাৰপিছত এসপ্তাহ৷ ‘নাম’ৰ দেখাদেখি নাই৷ মাজে-মাজে ‘ব’হাগী’, ‘কেঁচা মাটিৰ গোন্ধ’, ‘পংকজ আচাৰ্য’, ‘অচ্ছে দিন’, ‘টি-আৰ-পি’ আদি বিভিন্ন-বিচিত্ৰ নাম ৰখাৰ পৰামৰ্শ আহি থাকিল যদিও নামবোৰে হৃদয় জিকিব নোৱাৰিলে৷ ক’ৰবাত নহয় ক’ৰবাত কিবা এটা কেণা ওলাবয়েই৷\nবৰকৈ হতাশ হ’লোঁ৷ এটা নাম বিচাৰি উলিয়াব পৰা নাই! কম লাজৰ কথানে ! এনেকৈ হ’লে কলেজ খোলাৰ সপোনটোৱেই পূৰ্ণ নহ’ব দেখোন ৷\nদুখে-ভাগৰে আধামৰা হৈ সেইদিনা ঘৰ সোমালোঁ৷ যেনেতেনে ভাতকেইটা গিলি বিচনাত পৰিলোঁগৈ৷ এসময়ত শ্ৰীমতীও আহি কাষতে শুই পৰিল৷ মোৰ টোপনি নাহিল৷ মনলৈ অজস্ৰ দুশ্চিন্তাময় ভাৱৰ অগা-দেৱা৷ কিমান যে সপোন দেখিছিলোঁ! চকুৰ সমুখতে কলেজখন থাকিব! জাকে-জাকে ল’ৰা-ছোৱালী আহিব! সিহঁতৰ মাক-দেউতাকৰ পৰা গণি গণি নামভৰ্তিৰ টকাবোৰ ল’ম! ৰাতিপুৱা সাতটাৰ পৰা সন্ধিয়া চাৰিটালৈকে সিহঁতক পঢ়ুৱাম৷ ৰসায়ন বিজ্ঞানৰ পৰা আৰম্ভ কৰি অংকলৈকে সকলোবোৰ সূত্ৰ সিহঁতক কণ্ঠস্থ, মুখস্থ কৰোৱাম৷ যাতে সকলো কথা চকুৰ সমুখত, জিভাৰ আগত থাকে৷ হায়াৰ ছেকেণ্ডাৰীত দুটামানক ষ্টেণ্ড কৰোৱাম৷ সিহঁতক কাষত লৈ ফটো উঠিম৷ মিডিয়াত শিক্ষাৰ প্ৰভাৱ আৰু প্ৰসাৰৰ কথা ক’ম৷ সন্ধিয়া আঠ বজাৰ আলোচনাত ভাগ ল’ম৷ লাহে লাহে মাৰ্কেটত কলেজৰ ডিমাণ্ড বাঢ়িব৷ পিছৰ বছৰ নামভৰ্তিৰ মাচুল দুগুণে বঢ়াম৷ তাৰ পিছৰ বছৰ চাৰিগুণ বঢ়াম৷ ৰাস্তাই-ঘাটে আমাৰ হৰ্ডিং,বেনাৰ হ’ব৷ উজনি-নামনিত আমাৰ শাখা বহিব৷ নামভৰ্তি কৰিবলৈ কলেজৰ সন্মুখত লানি-নিছিগা সোঁতৰ সৃষ্টি হ’ব৷ এনেকৈ সোঁৱে-বাঁৱে টকা গোটাই মই দুখন গাড়ী কিনিম৷ এখন পত্নীক ‘কেছুৱেল ইউছ’ৰ কাৰণে দিম৷ আনখন মই চলাই যাম৷ চকাৰ দ্ৰুত ছন্দত ৰাস্তাৰ ধূলি উৰিব৷ মানুহে ঘূৰি-ঘূৰি চাব৷ আস্! কি যে মজা লাগিব!! কিন্তু…কিন্তু সেইবোৰ সকলো পণ্ড হ’ল৷ নাম এটাকেই বিচাৰি পোৱা নাই অতদিনে৷ কলেজখনৰ কাৰণে এটা ভাল নাম৷ এটা ভাল নাম৷ কোনে দিব মোক,কোনে দিব ভাল এটা নাম মোক!\nহঠাতে মই এটা কম্পন অনুভৱ কৰিলোঁ৷ এইয়া কি! ‘ভাল, ভাল’ বুলি কৈ থাকি মই দেখোন কলেজখনৰ কাৰণে ভাল নাম এটা আৱিষ্কাৰ কৰিয়েই পেলালোঁ!! কলেজখনৰ নামটো দেখোন “ভাল জুনিয়ৰ কলেজ”-য়েই হ’ব পাৰে৷ পৰীক্ষা দি উঠিয়েই মানুহে ‘ভাল জুনিয়ৰ কলেজ’ এখনেই বিচাৰি নুফুৰেনে! নিজৰ ল’ৰা-ছোৱালীৰ ভৱিষ্যত উজ্জ্বলতৰ কৰিবলৈ তেওঁলোকে ভাল জুনিয়ৰ কলেজ এখনৰেই শৰণাপন্ন নহয়নে! ভাল জুনিয়ৰ কলেজ এখন ভাল-ভাল শিক্ষাগুৰুসকলৰ সান্নিধ্যতেই তেওঁলোকে আকাশ চোৱাৰ সপোন নেদেখেনে! গতিকে সেই পৰম্পৰাৰ সুৱৰ্ণ সুযোগ গ্ৰহণ কৰি কলেজখনৰ নামটোনো কিয় ‘ভাল জুনিয়ৰ কলেজ’ নাৰাখোঁ? কোনোবাই এতিয়া ‘ভাল জুনিয়ৰ কলেজ’ বিচাৰিলেই মোৰ কলেজখনলৈ আঙুলিয়াই দিব পাৰিব৷ ইংগিতাত্মক অৰ্থতেই নহয়, প্ৰতীকী অৰ্থতেই নহয়, বাস্তৱিক অৰ্থতেই এতিয়া আমাৰ চহৰত এখন ‘ভাল জুনিয়ৰ কলেজ’ থাকিব৷ আস্! কিমান ইণ্টিলেজেণ্ট মই! নিজৰ পিঠিখনতেই এটা গৌৰৱসূচক চাপৰ মাৰিলোঁ৷\n“ভাল জুনিয়ৰ কলেজ – ভা.জু.ক.”৷ কি যে এটা ভাল লগা নাম !!\n“শুনিছা, ‘ভাজুক’ নামটো সাংঘাতিক হৈছে৷ ছ’ছিয়েল মিডিয়াতো সৰু-সুৰাকৈ ধুমুহাৰ সৃষ্টি কৰিছে৷ একদম সময়োপযোগী আৰু হাইলি ইণ্টিলেজেণ্ট নাম!”-কলেজখন স্থাপন হোৱাৰ এসপ্তাহ পিছত প্ৰভাই মোক বৰকৈ শলাগিলে৷\n“তোমাৰ নামটো শুনি মোৰ ভাইটোও বৰ উৎসাহিত হৈছে৷ সিও হেনো এখন কলেজ খুলিব৷ নামটো তুমিয়েই ডিছাইড কৰি দিবা৷”\n“ভাবিবলৈ কি আছে৷ নামটো ‘বৰ ভাল জুনিয়ৰ কলেজ’ ৰাখি দিবা৷ ব.ভা.জু.ক.৷”- মই তপৰাই নামটো ক’লোঁ৷ প্ৰভাই বৰ ভাল পালে৷ খৰধৰকৈ ভিতৰলৈ যাব খুজি দুখোজমান দিলে৷ পিছমুহূৰ্ততে চকু-মুখ উজ্জ্বল কৰি উভতি আহিল৷ মোক ক’লে-\n“হেৰা, আমি দেখোন এটা কাম কৰিব পাৰোঁ৷”\n“জুনিয়ৰ কলেজৰ নামকৰণৰ কাম৷ বঢ়িয়া ছাইড বিজিনেছ হ’ব৷ প্ৰত্যেক বছৰেই ইমান জুনিয়ৰ কলেজ আমাৰ আশে-পাশে স্থাপন হ’বলৈ ধৰিছে৷ নাম বিচাৰিবলৈ গৈ সকলোৰে বহুমূলীয়া সময় নষ্ট হয়৷ তেওঁলোকৰ হৈ সেইকণ কষ্ট আমিয়েই কৰিব পাৰোঁ দেখোন৷ হাতলৈ চৌ-চৌৱাই ধন আহিব৷”- উৎসাহী প্ৰভাৰ কণ্ঠত অসামান্য আত্মবিশ্বাস৷ ইয়াৰ পূৰ্বে প্ৰভাক মই ইমান উৎসাহিত হৈ পৰা দেখা নাই৷\n“এইটো দেখোন এটা সাংঘাতিক আইডিয়া৷”- প্ৰভাৰ যুগান্তকাৰী আৱিষ্কাৰত মই আলোড়িত হৈ উঠিলোঁ৷ মনৰ আনন্দ প্ৰকাশ কৰিবলৈ ঠাইতে জাঁপ এটা মাৰি চেনেহৰ পত্নীক চেল্যুট এটা দি ক’লোঁ-\n“গ্ৰেট আইডিয়া ডাৰ্লিং! আই এম প্ৰাউড অৱ ইউ ৷”\n« সিন্ধি – গীতিকা শইকীয়া\n“বাৰ্থডে” –ডা: পাৰ্থসাৰথি ভূঞা »\nসম্পাদকীয় আৰু সাক্ষাৎকাৰৰ পিছতে সদায় ঈশানৰ লিখা পঢ়ো, এইবাৰো ব্যতিক্ৰম নাই হোৱা।\nআৰু তাতোকৈ ভাল লগা কথা, ঈশানে কেতিয়াও নিৰাশ নকৰে\nসমসাময়িক শিক্ষা ব্যৱস্থাৰ কি সুন্দৰ ব্যংগাত্মক প্ৰতিফলন।\nবৰ ভাল লাগিল। অতি সুন্দৰ ব্যংগ।\nবেচ দিলা দেই ঈশান । তোমাৰ চিন্তাৰ গতি আৰু নতুনত্বত সদায় তবধ মানো ।\nবৰ্তমান সময়ৰ লগত খাপ খোৱা লিখনি, ভাল লাগিল।\nবভালা । বৰ ভাল লাগিল ।\nসুন্দৰ ব্যংগ ৷ ভাল লাগিল !\nসময়োপযোগী গল্প ভাল লাগিল।\n🙏 তামাম এইফেৰা\nআপোনালোক সকলোকে আন্তৰিক ধন্যবাদ আৰু কৃতজ্ঞতা জনালোঁ ৷ প্ৰত্যেকটো মন্তব্যয়েই মোৰ বাবে আগবাঢ়ি যোৱাৰ অনুপ্ৰেৰণা ৷ অশেষ ধন্যবাদ ৷\nসময়োপযোগী লিখনী ।\nআমাৰ নগাঁওখন এতিয়া জুনিয়ৰ কলেজৰ কেপিটেল দিষ্ট্ৰিক হৈ পৰিছে৷মজ্জা ইশান৷


জালুক দিয়া চাহ খায়নে আপুনি ? জানক জালুক চাহৰ আচৰিত উপকাৰীতাসমুহ । Back Pepper tea Benefits 2021 - Dimpu Baruah\nHome HEALTH TIPS জালুক দিয়া চাহ খায়নে আপুনি ? জানক জালুক চাহৰ আচৰিত উপকাৰীতাসমুহ । Back Pepper tea Benefits 2021\nজালুক দিয়া চাহ খায়নে আপুনি ? জানক জালুক চাহৰ আচৰিত উপকাৰীতাসমুহ । Back Pepper tea Benefits 2021\nDATA ONE January 07, 2021 HEALTH TIPS,\nজালুক বা গুল মৰিছ সাধাৰণতে মচলাৰ ৰাণী বুলি গণ্য কৰা হয়, যি গ্ৰহণ কৰিলে কেৱল খাদ্যৰ সোৱাদ সলনি কৰাই নহয় স্বাস্থ্যও সুস্থ কৰি ৰাখে। জালুকে খাদ্যত এটা বিশেষ জ্বলাৰ সৃষ্টি কৰে । যদি আপুনি জালুক বা গুল মৰিছৰ চাহ পান কৰে, তেন্তে ঋতুকালীন ৰোগ যেনে চৰ্দি-জ্বৰ, কাহ আদিৰ পৰা মুক্তি লাভ কৰিব পাৰে। কেৱল সেইটো নহয়, পিপাৰ জালুক চাহ খালে পেট সদায় ঠিক হৈ থাকে ।\nআজি, আমি আপোনালোকক জালুক চাহ কেনেদৰে প্ৰস্তুত কৰিব লাগে শিকাম লগতে ইয়াৰ লাভালাভৰ বিষয়েও আলোচনা কৰিম। কিন্তু তাৰ আগতে, দিনত কিমান জালুক খাব লাগে যাতে ই ক্ষতি নকৰে সেইতো জানি লোৱাটো দৰকাৰ। প্ৰতি দিনত আপুনি 500 মিগ্ৰাৰ পৰা 1 গ্ৰাম জালুক খাব পাৰে।\nজালুক চাহ খোাৰ লাভালাভসমূহ\nজালুকত বিভিন্ন ধৰণৰ এণ্টিবেক্টেৰিয়া আৰু প্ৰদাহ প্ৰতিৰোধী থাকে যি স্বাস্থ্যৰ সমস্যা উপশম কৰাত সহায় কৰে। স্বাস্থ্য বিশেষজ্ঞসকলৰ মতে, দৈনিক চাহত জালুক খোৱাৰ বহুতো লাভালাভ আছে। আমি আজি আপোনাক সেইবোৰৰ বিষয়ে কিছু তথ্য জনাম ।\n- জালুকত পিপৰিন নামৰ এবিধ পদাৰ্থ পোৱা যায় যিয়ে চৰ্দি-কাহ আৰু জ্বৰ হলে উপশম কৰাত সহায় কৰে।\n- জালুক চাহ খোৱাটো নাকৰ চাইনাচ ইনফেকচনৰ বাবেও লাভজনক।\n- জালুক দিয়া চাহে শৰীৰৰ ওজন হ্ৰাস কৰাতো সহায় কৰে ।\n- পেটৰ সমস্যাতো জালুক চাহ অতি উপযোগী। জালুক চাহ খোৱাৰ ফলত পাকস্থলীত হাইপোচোলিক এচিড উৎপন্ন হয় যিবোৰে পেট-ফুলা, কোষ্ঠকাঠিন্য আৰু অন্যান্য পেটৰ সমস্যাৰ পৰা ৰেহাই দিয়াত সহায় কৰে ।\n- জালুক চাহ খোৱাৰ কেন্সাৰ ৰোগৰ দৰে গুৰুতৰ ৰোগৰ বাবেও লাভজনক বুলি প্ৰমাণিত হৈছে। ইয়াত থকা পাইপাৰেইন আৰু এণ্টিঅক্সিডেণ্টে শৰীৰত কৰ্কট ৰোগ হোৱাত বাধা প্ৰদান কৰে । একে সময়তে, জালুক চাহ খোৱাৰ ফলত স্তন কেন্সাৰৰ পৰাও উপকাৰ হয়।\n- জালুক চাহ পান খালে মস্তিষ্কৰ কাৰ্য ত্বৰান্বিত কৰে। ইয়াৰ দ্বাৰা হতাশা (মেন্টেল ডিপ্ৰেচন) আদিৰ পৰাও ৰক্ষা পোৱাত সহায় কৰে।\n- জালুকত থকা অৰ্থৰোইডবোৰেও আমাৰ গাঁঠিৰ বিষ হ্ৰাস কৰাত সহায় কৰে।\n- জালুক চাহৰ পৰা মুখ সম্বন্ধীয় সমস্যাৰ পৰাও আৰাম পোৱা যায় । ইয়াৰ দ্বাৰা মূখৰ পৰা অহা দুৰ্গন্ধও হ্ৰাস হয়। লগতে দাঁতও শক্তিশালী হৈ থাকে।\nজালুক চাহ কিদৰে প্ৰস্তুত কৰিব\nপ্ৰথমে এক কাপ পানী উতলাই দিয়ক। আধা সৰু চামুচ জালুক পাউডাৰ যোগ দিয়ক। আপুনি ইয়াত আদাৰ ৰস যোগ দিব পাৰে। ইয়াক 2-3 মিনিটৰ বাবে উতলাই দিয়ক। তাৰ পিছত চাকি মধু মিহলি কৰক আৰু ইয়াক দিনত দুবাৰকৈ সেৱন কৰক।\nপঢ়ক - জানক বাদামৰ আপুনি নাজানা কিছুমান আচৰিত গুণ ।\nসতৰ্কতা: যিসকসকলৰ পিত্ত শৰীৰত প্ৰতি সময়ত বাঢ়ি থাকে তেঁওলোকে জালুক দিয়া চাহ সেৱন কৰাৰ আগত সাৱধান হোৱা উচিত কিয়নো জালুকে পিত্ত ৰস উৎপন্ন কৰাৰ কাম কৰে । আলচাৰ, শৰীৰৰ অংশ ফুলা, চালৰ চোকোৰা আৰু পিত্তৰ সমস্যা থকা লোকসকলে কমকৈ জালুক চাহ খাব লাগে, নহলে সমস্যা বৃদ্ধি হ'ব পাৰে।\nWritten by DATA ONE at January 07, 2021


মই ধৰ্মপু্ৰ সমষ্টিৰ পৰা কৈছোঁ~ৰাজনৈতিক-অভিজিত মজুমদাৰ\nby©AdminPosted at Tuesday, March 23, 2021\nধৰ্মপুৰ সমষ্টিত আগন্তুক বিধানসভা নিৰ্বাচনৰ বাবে প্ৰতিদ্বন্দ্বিতা আগবঢ়াব বিচৰা প্ৰত্যেকটো ৰাজনৈতিক দলৰ প্ৰত্যেক গৰাকী প্ৰাৰ্থীক মই সাধাৰণ ভোটাৰ হিচাপে বিনম্ৰভাবে অনুৰোধ জনাইছোঁ যে যদি আপুনি এই নিৰ্বাচনত জয়ী হৈ ধৰ্মপুৰ সমষ্টিৰ অভিভাৱক তথা বিধায়ক হিচাপে নিৰ্বাচিত হয়, তেন্তে আপুনি কি কি পদক্ষেপ তথা কাম কৰিবলৈ ধৰ্মপুৰ সমষ্টিৰ নিৰ্বাচনত অৱতীৰ্ণ হব।।সেই বিষয়ে আগতীয়াকৈ ভোটাৰ ৰাইজক অৱগত কৰক।। সম্ভৱ হলে লিখিত ভাবে প্ৰত্যেক গৰাকী ভোটাৰ ৰ হাতত অৰ্পন কৰক।।\n(১)জয়ী হোৱাৰ লগে লগে আপোনাৰ প্ৰথম আৰু প্ৰধান কাম কি হব?\n(২)আপুনি সমষ্টিৰ কি উন্নয়ন কৰিব বিচাৰিছে?\n(৩)নৱপ্ৰজন্মৰ বাবে আপুনি জয়ী হৈ কি কৰিব বিচাৰিছে?\n(৪)আপুনি ধৰ্মপুৰ সমষ্টিৰ নিবনুৱাৰ বাবে কি পদক্ষেপ ল'ব?\n(৫)শিক্ষা তথা সাংস্কৃতিক দিশত ধৰ্মপুৰক কেনেদৰে আগুৱাই নিয়াৰ কথা চিন্তা কৰিছে?\n(৬) জেষ্ঠ্য নাগৰিকসকলক লৈ কিবা চিন্তা তথা নতুন কাম হাতত লোৱা হ'ব নে?\n(৭)অহা পাঁচ বছৰত ধৰ্মপুৰ সমষ্টিক ১২৬ টা সমষ্টিৰ ভিতৰত শ্ৰেষ্ঠ সমষ্টি হিচাপে পৰিগণিত কৰিব পাৰিব নে??\n(৮) সকলোতকৈ ডাঙৰ প্ৰশ্ন টো হল আপোনাক ধৰ্মপুৰৰ ভোটাৰে কিয় ভোট দিব??\nএইকেইটা প্ৰশ্নৰ উত্তৰ লিখিতভাৱে ভোটাৰৰ আগত দাঙি ধৰি প্ৰতিশ্ৰুতি দিয়ক যাতে আপুনি জয়ী হৈ এইখিনি কাম সম্পূৰ্ণ কৰে। নকৰিলে যাতে ধৰ্মপুৰৰ ৰাইজে আপোনাক আঙুলিয়াব পাৰে।\nপ্ৰত্যেকগৰাকী ভোটাৰৰ হাতত প্ৰত্যেকগৰাকী প্ৰাৰ্থীৰ এই প্ৰতিশ্ৰুতি থাকিব প্ৰমাণ হিচাপে।।\nজিন্দাবাদ/মূৰ্দাবাদ কৰি ধৰ্মপুৰখনৰ সামাজিক তথা ৰাজনৈতিক পৰিৱেশ অশান্ত নকৰি এখন সুন্দৰ ধৰ্মপুৰ গঠন কৰাত সকলোৱে আগবাঢ়ি আহক।\nকাৰণ এতিয়াৰ ভোটাৰ সজাগ তথা শিক্ষিত। সকলোৱে নিজৰ নিজৰ বহুমূলীয়া ভোটটি ভাবি চিন্তিহে প্ৰদান কৰিব।।\nএয়া আমাৰ সময়। আমি আমাৰ পছন্দৰ প্ৰাৰ্থী জনক ভোটদান কৰা টো আমাৰ সাংবিধানিক অধিকাৰ। । সকলোৱে ভোটদান কৰিব ওলাই আহিব।।\n✍ অভিজিত মজুমদাৰ\nঈগল এডুকেশ্বন ,গুৱাহাটী।\nLabels#অভিজিত মজুমদাৰ, #ৰাজনৈতিক


অসমৰ বাৰভূঞাসকল : — Vikaspedia\nঅসমত বাৰভূঞাসকলৰ উৎপত্তি-\nবাৰভূঞা শব্দটোৰ অৰ্থ-\nভাৰতৰ আন আন ৰাজ্যত থকা ভূঞাসকলৰ সৈতে ব্ৰহ্মপুত্ৰ উপত্যকাত থকা ভূঞাসকল বহুক্ষেত্ৰত পৃথক আছিল-\nঅসমত বাৰভূঞাসকলৰ উৎপত্তি আৰু বিৱৰ্তনৰ ইতিহাস ধুসৰ, ইয়াৰ অধিকাংশই কিংবদন্তি মূলক আৰু আখ্যান আশ্ৰিত। বুৰঞ্জীবিদ মি: ৰিছলে চাহাবৰ মতে ‘Bhuiyan’(ভূঞা) শব্দটো সংস্কৃতমূলীয়। ইয়াৰ অৰ্থ হৈছে ভূমিৰ সন্তান(Children of the Soil)। মি: ৰিছলেৰ মতে, শব্দটো জনজাতি বাচক। তেওঁ ভূঞা বা ভূয়া উপাধি বিশেষ বুলি ভাগ কৰি দেখুৱাইছে।\nএতিয়া আহো আমাৰ আজিৰ আলোচ্য বাৰভূঞা শব্দটো লৈ। অসমৰ ‘বাৰ-ভূঞা’ সম্পৰ্কে পণ্ডিতসকলৰ মাজত থকা বিভ্ৰান্তি আজিও আঁতৰা নাই। বহুতেই ভূঞাৰ সৈতে থকা বাৰ শব্দটোৱে ১২ সংখ্যাক নুবুজাই অধিক সংখ্যাকহে বুজাই বুলি ক’ব খোজে। এনে ৰীতি বিহাৰ আৰু বঙ্গদেশত দেখা পোৱা গৈছিল বুলি কায়স্থ জাতিৰ বংশাৱলী আৰু বুৰঞ্জী প্ৰণেতা হৰিনাৰায়ণ দত্ত বৰূৱাই মন্তব্য কৰিছে। অসমৰ ভূঞাসকল কায়স্থ কুলভুক্ত। দত্ত বৰুৱাৰ মতে, এসময়ত ভূঞা শব্দই অসমত ৰজা বুজাইছিল। পৰীক্ষিত ৰজা বন্দী হোৱাৰ সময়ত সেয়েহে আহোম ৰজাই বলিনাৰায়ণক কৈছিল: ‘সুনি স্বৰ্গৰাজ্যে অসন্তোষ কৰি মনে। ৰাজ্য দিলো ভূঞা তোৰ বংশ থাকে মানে’। ত্ৰয়োদশ-চতুৰ্দশ শতিকাত মুছলমানৰ শাসনত থকা বঙ্গ, বিহাৰৰ একশ্ৰেণী মাটি গিৰি বা জমিদাৰকো ‘ভূয়া’ উপাধি দিয়াৰ উদাহৰণ ইতিহাসৰ পাতত পোৱা যায়। বুৰঞ্জীবিদ সৰ্বানন্দ ৰাজকুমাৰৰ মতে, ৰজা নোহোৱাকৈ নিজ ভূজ বা বাহুবলেৰে যিসকলে ৰাজ্য শাসন কৰিছিল তেওঁলোককে ভূঞা বোলা হৈছিল। এই সংজ্ঞাটো অসমৰ ভূঞাসকলৰ ক্ষেত্ৰত প্ৰযোজ্য হোৱাটো পৰিলক্ষিত হয়। অসমত ভূঞাসকলৰ অতীত সন্ধান কৰোতে আমি গুৰুজনাৰ আৱিৰ্ভাৱৰ পৰা দুটা শতিকা পিছুৱাই যাব লগীয়া হ’ব। সময়কাল, ১২ শতিকাৰ মাজ ভাগ। কামৰূপীয় পালবংশৰ শেষ ৰজা জয়পালৰ পৰা তেওঁৰ মন্ত্ৰী বৈদ্যদেৱে ৰাজ্য কাঢ়ি লৈছিল। পাল কালৰ অন্তত নতুন দেশ জয় কৰোতা অধীশ্বৰবিহীন নায়কসকলৰ দৰে বাৰভূঞা নামেৰে স্থানীয় ক্ষমতাশালী লোক কিছুমানে পুৰণি হিন্দুৰাজ্যৰ খণ্ড-বিখণ্ড অংশবোৰ নিজৰ আয়ত্তলৈ আনিলে। আনহাতে ১৪ শতিকাৰ আদিতে একেদৰে ৰজা সিংহধ্বজৰ কায়স্থ মন্ত্ৰী প্ৰতাপধ্বজেও নিজ ৰজাক বধ কৰি সিংহাসন অধিকাৰ কৰিলে। প্ৰতাপধ্বজৰ পুত্ৰ দুৰ্ল্লভ নাৰায়ণে(১৩৩০-৫০) গৌড়ৰ ৰজা ধৰ্মনাৰায়ণৰপৰা কনৌজ ৰাজ্যৰ সভ্ৰান্ত ব্ৰহ্মণৰ ৭ আৰু কায়স্থৰ ৭টাকৈ পৰিয়াল নিজ ৰাজ্যত সংস্থাপন কৰিব বাবে খুজি আনিছিল। এই সাতঘৰ কায়স্থৰ ভিতৰত শংকৰদেৱৰ পূৰ্বপুৰুষ চণ্ডীবৰো আছিল।\nউল্লেখিত, গৌড় ৰজা ধৰ্মনাৰায়ণক প্ৰতাপধ্বজৰ ভতিজাক বুলি জনা যায়। দুৰ্ল্লভনাৰায়ণৰ পুত্ৰ ইন্দ্ৰনাৰায়ণে কমতাৰাজ্যৰ সিংহাসনত আৰোহণ কৰি পশ্চিমৰ ভুঞাসকলক দমন কৰিছিল। দুৰ্ল্লভনাৰায়ণৰ সময়ত অহা সাতঘৰ কায়স্থৰ উপৰি ব্ৰহ্মপুত্ৰ উপত্যকাত উজনি-নামনিত ভালেখিনি কায়স্থ শাসক নিযুক্তি দিয়া হৈছিল। ইয়াৰে ভূঞাসকলৰ সুপ্ৰাচীন ঠালতো উজনিত, বৰ্তমানৰ লখিমপুৰ জিলাত সিঁচৰিত হৈ পৰিছিল। এওঁলোকক আদিভূঞা বুলিও জনা যায়।\nতুৰ্কীসকলৰ মাজত থকা খান বা খাঁ উপাধিধাৰী ভূঞাসকলো অসমৰ ভূঞাসকলৰ আদি পৰ্যায়ৰ ভূঞাসকলৰ মাজত থকা দেখা যায়। গুৰুচৰিতত বুঢ়াখাঁ, কেতাইখাঁ, হৃদিখাঁ প্ৰভূতি ভূঞাসকল এনে পৰ্যায়ৰ, যি সকলৰ প্ৰবজন তুৰ্কীসকলৰ মাজৰ পৰা হৈছিল। তাৰপৰাই তাহানিৰ কায়স্থ সমাজলৈ তেওঁলোক প্ৰবজন কৰি আহিছিল বুলিও বহুতেই ক’ব খোজে। সম্ভৱত: তুৰ্কীসকলৰ মাজত খান বা খাঁ নামৰ উপাধিটো ভূঞাসকলে তেওঁলোকক প্ৰশাসনত সহায় কৰা সূত্ৰে লাভ কৰিছিল। প্ৰাচীন ইতিহাস প্ৰণেতাসকলৰ মতে, অসমত ভূঞাসকলক ঘাইকৈ দুটা প্ৰধান ভাগত ভগোৱা হয়। প্ৰাচীনতাৰ ভিত্তিত এই ভাগ দুটা হৈছে উজনি খণ্ড আৰু নামনি খণ্ডৰ ভূঞা। উজনি খণ্ডৰ ভূঞাসকল প্ৰাচীন। ধৰ্মনাৰায়ণৰ নাতি গজাংক বা আৰিমত্ত(১৩৬৫-১৩৮৫)। এওঁ দুৰ্ল্লভনাৰায়ণৰ পুতেক ইন্দ্ৰনাৰায়ণৰ পিছত কমতা ৰাজ্যৰো ৰজা হয়। আৰিমত্তৰ পুত্ৰ ৰত্নসিংহৰ দিনত ব্ৰহ্মপুত্ৰৰ উত্তৰ পাৰে কায়স্থ শাসক নিযুক্তি কৰা হৈছিল।\nএওঁলোক প্ৰথম পৰ্যায়ৰ ভূঞাসকলৰ অন্তভুক্ত। ‘বাৰ-ভূঞা’ বুলিলে অসমত বৰ আৰু সৰু বাৰভূঞা দুয়োটা ফৈদকে সামৰিহে আলোচনা কৰাটো যুগুত। প্ৰথম ফৈদটোৰ উৎপত্তি ঘাইকৈ আখ্যান আৰু কিংবদন্তি আশ্ৰিত। উজনিখণ্ডৰ ভূঞাসকলৰ ডালটো আপেক্ষিকভাৱে প্ৰাচীন। এই খণ্ডৰ ভৌগলিক সীমা ব্ৰহ্মপুত্ৰৰ উত্তৰে, সোৱণশিৰিৰ পৰা পশ্চিমে বৰনদীলৈকে বৃহত্তৰ ৰূপত ব্যাপী আছিল। এই খণ্ডৰ ভূঞাসকলৰ উৎপত্তিৰ কাহিনী আদি-চৰিত নামৰ এখন পুথিত পোৱা যায়। জিতাৰী বংশৰ ধৰ্ম পালৰ নাতি সোমপাল। সোমপালৰ পোষ্য পুত্ৰ প্ৰতাপধ্বজ। প্ৰতাপগত নামে ব্ৰহ্মপুত্ৰৰ উত্তৰে এটা খণ্ডত ৰাজধানী পাতি শাসন কাৰ্য চলোৱা প্ৰতাপধ্বজৰ মৃত্যুৰ পিছত সুমন্ত আৰু মনোহৰ নামৰ তেওঁৰে দুগৰাকী সামন্তই এই বিস্তৃত অঞ্চলটোৰ শাসনৰ বাঘজৰী নিজৰ হাতলৈ নিয়ে। এওঁলোককে কালক্ৰমত অসমত ভূঞা নামেৰে জনাজাত হয়। মনোহৰৰ একমাত্ৰ জীয়াৰী প্ৰখ্যাত লক্ষ্মীদেৱী। সূৰ্যদেৱতাই হেনো লক্ষ্মীক বিয়া কৰায়। লক্ষ্মীদেৱীৰ নাম অনুসৰিয়েই তেওঁ বাস কৰা ভূখণ্ডক পৰবৰ্তী কালত লখিমপুৰ বোলা হয়। তেওঁৰ দুই পুত্ৰ শান্তনু আৰু সুমন্ত। কিংবদন্তি মতে, সূৰ্যদেৱতাৰ দান ‘ধাতু-তাম্ৰক্ষৰী কল্পতৰু শাস্ত্ৰ’ নামৰ মন্ত্ৰপুত পুথিখন শান্তনুৰ পুত্ৰসকলে নিজৰ লগত ৰাখি শাক্তধৰ্ম প্ৰৰ্বতাই লখিমপুৰ অঞ্চলত বৈষ্ণৱ ধৰ্মমত গ্ৰহণ কৰি লখিমপুৰৰ পৰা আহি নগাঁৱৰ ৰামপুৰ নামে ঠাইত বসতি স্থাপন কৰে।\nস্বৰ্গদেউ দিহীঙ্গিয়া ৰজাই লখিমপুৰ অঞ্চলৰ ভূঞাসকলৰ ৰাজ্যখন জয় কৰাৰ পিছত আহোমসকলে ভূঞাসকলৰ কেইবাপদো নিত্যব্যৱহাৰ্য সামগ্ৰী পৰম্পৰাগতভাৱে ব্যৱহাৰ কৰিবলৈ লয়। বাৰভূঞা আৰু আহোমৰ মিত্ৰতা সম্পৰ্কে এখন প্ৰাচীন বুৰঞ্জীত এনেদৰে পোৱা যায়-\n‘পাচে লাক্লি কওদেউ ২৪২৭ শকত(১৫০৫) বাৰভূঞাৰ বৰালে। বাৰভূঞাৰ অৰ্থ এই, এওঁলোক একৰকম হিন্দু।\nদেশত ৰজা নাইকিয়া হ’লে অথবা ৰজা থকা সময়তো তেওঁলোক ৪,৫,১০,১২ গ্ৰাম ততোধিক গাঁৱৰ অধিপতি আপুন এক্তাৰে হৈ দখল কৰে। সময়মতে স্বাধীন মত হৈ কোনো কোনো ৰজাৰ অধীন হৈ সেই গ্ৰামৰ কৰ-কাটল দিয়ে, ইয়াকে বাৰভূঞা বোলে।\nএকেদৰে বাৰভূঞা চৰিতত আছে কিদৰে স্বৰ্গদেউসকলে ভূঞাৰ সতি-সন্ততিসকলক নিজ ৰাজ্যত থিতাপি লগোৱাৰ পিছত আহোম ৰাজচ’ৰাত মন্ত্ৰী ডা-ডাঙৰীয়া কেইজনৰ আসনৰ কাষতেই সেইসকলৰো বহাৰ চিন কৰি দিছিল। এই বৰ্ণনাৰ পৰাই আহোম ৰাজত্বত ভূঞাসকলৰ মৰ্যাদা আৰু স্থান সম্পৰ্কে কিছু সম্ভেদ পোৱা যায়।\nঅসমত ভূঞাসকলৰ উৎপত্তি আৰু এই বংশৰ ক্ৰমবিকাশ সম্পৰ্কে বিভিন্ন বিৱৰণি আৰু কেতবোৰ জনশ্ৰুতি দীৰ্ঘকাল ধৰি প্ৰচলিত হৈ আহিছে। এনে এটি বিৱৰণি মতে চতুৰ্থ শতিকাত লৌহিত্যৰ উত্তৰ কুলত প্ৰতাপগড় নামে ঠাইত নাগশংকৰ বা নাগাক্ষ ৰজাই শাসন কৰিছিল। এই ৰাজবংটোৰ বংধৰসকলেই পৰবৰ্তী কালত অসমত কায়স্থ ভূঞাৰূপে পৰিচিত হয়।\nবিশিষ্ট প্ৰত্নতত্ত্ববিদ সৰ্বেশ্বৰ শৰ্মাকটকীয়ে ‘মোৰ দেশ’ নামৰ কবিতাত এই ৰাজবংশটো আৰু লখিমপুৰৰ বৰ বাৰ-ভূঞাসকলৰ উৎপত্তিৰ বিৱৰণি দাঙি ধৰিছে :\n‘আজিৰ লক্ষীমপুৰ পূৰ্বৰকালত\nআছিল কুণ্ডিলৰাজ্য ভীষ্মকৰাজৰ।\nলক্ষ্মীদেৱী হন্তে এতে ভূঞা বংশধৰ\nসূৰ্যবংশী বুলি খ্যাত অসমত….’\nআমাৰ আলোচ্য বাৰ-ভূঞাসকলৰ বীৰত্ব গুৰু চৰিতকাৰ ৰামচৰণ ঠাকুৰে এনেদৰে বৰ্ণাইছে-\n‘বাৰভূঞা সমবীৰ নাহি ত্ৰিভূৱনে\nহৰিবংশ ন ভৈলে জিনিব পাৰে কোনে’?\nএই বিৱৰণিত বাৰভূঞাসকলৰ শৌৰ্য-বীৰ্য, যশ সম্পৰ্কে জানিব পৰা যায়। দীৰ্ঘকাল ধৰি অসমত প্ৰাচীন কায়স্থসকলৰ অতীত ইতিবৃত্ত সন্ধানত ব্ৰতী হোৱা হৰিনাৰায়ণ দত্তবৰুৱাই ১৯২১ চনত চলোৱা অনুসন্ধানত অসমত ৪৫ ঘৰ কায়স্থ ভূঞাৰ সন্ধান পাইছিল। তেওঁৰ মতে, এই কায়স্থ ভূঞাসকলৰ বসতি শদিয়াৰ পৰা ধুবুৰী পৰ্যন্ত আছে আৰু এওঁলোকৰ অধিকাংশই(অৰ্থাৎ উজনিত থকাসকলৰ প্ৰায় ভাগেই)ক্ষত্ৰিয়ৰ আচাৰ এৰাত কলিতা শ্ৰেণীত অন্তৰ্ভূক্ত হৈছে। তাৰে কিছুমানে কায়স্থ বুলি আজিও নিজৰ পৰিচয় দিয়ে। কামৰূপৰ যি ঠাইত তেওঁলোকে প্ৰথমে বসতি কৰিছিল সেই ঠাইৰ নাম ক্ষেত্ৰী। অবিভক্ত জিলাত বৰক্ষেত্ৰী আৰু ক্ষেত্ৰী নামেৰে দুটা মৌজা আছে।\nৰাজনৈতিক ঘটনাক্ৰমত, পূৰ্বে উল্লেখিত ভূঞাসকলৰ আদি বসতি স্থলীত অন্যতম কেন্দ্ৰ পশ্চিম অসমৰ বিশেষ বিশেষ অঞ্চলটোৰ ১৪৯৮ খৃ:ত মুছলমানৰ অধীনলৈ যায় যদিও তাত মুছলমানসকলে স্থায়ী শাসন চলোৱাটো পৰিলক্ষিত হোৱা নাছিল। সেয়েহে কোনো কোনো সমীক্ষকে ১৫১৫ খ্ৰী: পৰ্যন্ত অসমত বসতি স্থাপন কৰা নামনি অসমৰ বাৰভূঞাসকল স্বাধীন হৈয়েই আছিল বুলি ক’ব খোজে। এই স্বাধীনভাৱে বৰ্তি থকা ভূঞাসকলৰ ভিতৰত মধ্য অসমৰ শিৰোমণি ভূঞাই অসম মুলুকৰ ভূঞাসকলৰ মাজত শ্ৰেষ্ঠ আছিল বুলি ঐতিহাসিকসকলে মতপোষণ কৰিছে।\nবাৰভূঞাসকলৰ বুৰঞ্জী প্ৰণেতা নকুল চন্দ্ৰ ভূঞাৰ মতে, সম্ভৱত: অসমত এই বাৰভূঞাসকলৰ উৎপত্তিৰ এশ বছৰমানৰ পিছতহে কমতাপুৰৰ ৰজাই চৈধ্যঘৰ কায়স্থ আৰু ব্ৰাহ্মণক পশ্চিম কামৰূপৰ ঠায়ে ঠায়ে ভূঞা পতা সকলকহে বাৰভূঞা নামকৰণ কৰিলে। আন এটি বিৱৰণিত এনে দৰে সংস্থাপিত ভূঞাসকলৰ পূৰ্বেও ইতিপূৰ্বে বৰ্ণনা কৰা ৰজা আৰিমত্তৰ সেনাপতি সমুদ্ৰই একাদশ শতিকাৰ মাজভাগত উজনিত নিজাকৈ এখন ভূঞাৰাজ্য পাতি শাসন কৰিবলৈ আৰম্ভ কৰে। সমুদ্ৰই শাসন কৰি, নিজ ভূজ বলেৰে দেশত সংঘটিত সকলো বিপ্লৱ দমন কৰি শান্তি প্ৰতিষ্ঠা কৰিবলৈ সক্ষম হোৱা বাবে ভূঞা নামেৰে প্ৰখ্যাত হৈ পৰে।\nবৰ বাৰভূঞাৰ ৰীতি অনুকৰণ কৰি সৰু বাৰভূঞাসকলে ভোগপীঠ নামে ব্ৰহ্মপুত্ৰৰ দক্ষিণপাৰে নতুন ঠাই এখনত বসতি কৰিবলৈ ধৰে। আজিৰ নগাঁৱক তাহানি ভোগপীঠো বোলা হৈছিল। এই অঞ্চলতো তেওঁলোকে শাসন কৰি, বীৰত্ব প্ৰদৰ্শনেৰে, পাৰ্শ্বৱৰ্তী এলেকাৰ কছাৰীসকলক ভেটি ধৰি কামৰূপলৈ আগবাঢ়ি যায়। পৰ্যায়ক্ৰমে এইদৰে দিগ্বীজয় কৰি পশ্চিম কামৰূপ আৰু কমতাপুৰ নগৰৰ আশে-পাশে সৰু-সৰু ভূঞা ৰাজ্য প্ৰতিষ্ঠা কৰি বাৰ-ভূঞাসকলে নিজ ৰাজ্যখনৰ পৰিসৰ আৰু অধিক বিস্তৃত কৰে।\nআহোম ৰাজশক্তিৰ অভ্যুত্থানৰ পূৰ্বে অসমৰ প্ৰাচীন ভূঞাসকলৰ কামৰূপত বৃদ্ধি পোৱা প্ৰতিপত্তি সম্পৰ্কে ৰায়বাহাদুৰ কনকলাল বৰুৱাৰ ‘Early History of Kamrup’ত এইদৰে পোৱা যায়-\n‘………….Since the transfer of the Capital to Kamatapur, the actual Govenrment of Eastern Kamrup as far as the Subansiry in the north and Kapili on the South was in the hands of petty Bhuyan Chiefs, who were nominally feudatories of the kings of Kamata or Kamrup, but who were actually independent chiefs’.\nকমতাপুৰৰ ৰজা দুৰ্ল্লভ নাৰায়ণে সাতঘৰ ব্ৰাহ্মণ আৰু সাতঘৰ কায়স্থ, যিসকলৰ মুৰব্বী, গুৰুজনাৰ আদিপুৰুষ চণ্ডীবৰক শিৰোমণি ভূঞাৰূপে সংস্থাপিত কৰিছিল বুলি প্ৰায় সৰ্বজনগৃহীত ৰূপত দাঙি ধৰা মতামতক এই বিৱৰণিয়ে কিন্তু সমৰ্থন নকৰে। এইক্ষেত্ৰত দত্তবৰুৱাই আগবঢ়োৱা বিশ্লেষণ মন কৰিবলগীয়া। তেওঁৰ মতে, সম্ভৱত: কমতাৰজাই নকৈ প্ৰৱজন কৰা সাতঘৰ কায়স্থ আৰু সাতঘৰ ব্ৰাহ্মণ পূৰ্বৰ পৰা নিলাজী হৈ সেই অঞ্চল শাসন কৰা মুখ্য ভূঞা চণ্ডীবৰক নকৈ অহা সকলৰ তত্ত্ববধান কৰিবলৈ দিছিল। দত্তবৰুৱাই লণ্ডাদেৱ আৰু লণ্ডাদেৱগিৰীক কমতাপুৰত আৰু তেওঁৰ পুত্ৰ চণ্ডীবৰক কনৌজপুৰ(লেঙ্গামগুৰী) আৰু টেম্বুৱানীত(বৰদোৱা) বসতি কৰা দেখুৱাইছে। আনহাতে, তৎপুত্ৰ ৰাজধৰ, সূৰ্যবৰ আৰু কুসুম্বৰক টেম্বুৱানী আৰু আলিপুখুৰী দুয়ো ঠাইতে বসতি দেখুৱাইছে। আদি-চৰিতৰ মতে, অসমত বৈষ্ণৱ ধৰ্মৰ প্ৰৱৰ্তক মহাপুৰুষ শ্ৰীমন্ত শংকৰদেৱ কনৌজবৰৰ দ্বাদশ বংশধৰ।\nশংকৰ-গুৰুজনাৰ উৎপত্তি বাৰভূঞা প্ৰসূত। গুৰুজনাৰ বংশলতা মূল বাৰভূঞাৰ পৰা যে উদ্ভত এই কথা কেইবাখনো চৰিতপুথি আৰু গুৰুজনাৰ নিজস্ব লেখাৰপৰাও জানিব পৰা যায়। চৰিতকাৰ ভূষণৰ মতে, গুৰুজনাৰ আদি বংশধৰ লণ্ডাবৰৰ উৎপত্তি কৌনজপুৰৰ পৰা হোৱা বুলিও দেখুৱাইছে, যি গৰাকীয়ে পাথান আৰু অন্যান্য আক্ৰমণকাৰীৰ প্ৰবল হেঁচাত পৰি পৰৱৰ্তী কালত গৌড়দেশলৈ প্ৰৱজন কৰিছিল। নকুল চন্দ্ৰ ভূঞাৰ মতে, নিজ ৰাজ্যত সংস্থাপিত হোৱাৰ পিছত কমতাৰজাই এওঁলোকক প্ৰথমতে ভূঞা খিতাপহে দিছিল। বাৰভূঞা বুলি কোৱা নাছিল।\nকমতাৰাজ দুৰ্ল্লভনাৰয়ণে(১৩৩০-৫০) গৌড়েশ্বৰ ধৰ্মনাৰায়ণৰ পৰা অন্য চৈধ্যটা বাহ্মণ-কায়স্থৰ পৰিয়ালৰ ভিতৰত কায়স্থসকলক ভূঞা বা ভূস্বামী পাতি দি ৰাজ্যৰ সীমামূৰীয়া অঞ্চলৰ প্ৰশাসনীয় আৰু প্ৰতিৰক্ষাৰ দায়িত্ব দিছিল। চণ্ডীবৰৰ পৰা শংকৰদেৱলৈকে প্ৰায় পাঁচ পুৰুষ কাল কেৱল একেটা পৰিয়ালতে এই শিৰোমণি-ভূঞাৰ দৰে গুৰুত্বপূৰ্ণ দায়িত্ব অৰ্পণ কৰা হৈছিল।\nবিশিষ্ট লেখক বাপ চন্দ্ৰ মহন্তৰ মতে, ব্ৰহ্মপুত্ৰৰ উত্তৰ আৰু দক্ষিণ দুয়োটা পাৰে সবল সামন্ত স্তৰৰ ভূঞাসকলে ১৪-১৫ শতিকাত কেতিয়াবা স্বতন্ত্ৰভাৱে ৰাজ্য শাসন কৰিছিল। এওঁলোকে ৰাজ্যখনৰ চাৰিওটা দিশতে সময়ে সময়ে বিভিন্ন ধৰণৰ শক্তিৰ সৈতে মোকাবিলা কৰি চাবলগীয়া হৈছিল। উত্তৰফালে ভোট-দফলা প্ৰভূতি পৰ্বতীয়া জাতিৰ সৈতে, পূৱত চুটীয়া আৰু আহোমসকলৰে, দক্ষিণে কছাৰীসকলৰ লগত ভূঞাসকলে প্ৰায়েই যুঁজ-বাগৰত লিপ্ত হ’বলগীয়াত পৰিছিল। আনহাতে পশ্চিমত কমতা ৰাজ্যখনৰ ভূঞাসকল মূলত: সীমাৰখীয়া শাসক আছিল। নিজ বংশৰ শ্ৰেষ্ঠ, শিৰোমণি শংকৰ গুৰুজনাই কালক্ৰমত এক ইতিহাসত পৰিণত হ’ল\nশেষত বাণীকান্ত কাকতিৰ উদ্ধুতিৰে সামৰিছোঁ-\n‘……….শঙ্কৰ গুৰুজনাই অসমক এটা নতুন জীৱন, নতুন সাহিত্য আৰু নতুন ৰাষ্ট্ৰ দান কৰিলে। কত ৰজা আহিল, কত ৰজা গ’ল, কিন্তু শঙ্কৰদেৱৰ ৰাষ্ট্ৰ ৰৈ থাকিল। অসমীয়া সমাজৰ প্ৰতি মানুহৰ অন্তৰত তেওঁৰ ক্ষমতা আজিও অক্ষুণ্ণ হৈ চলি আছে’।\nলেখক:ড° বিমান হাজৰিকা


আন্ধাৰে-জোনাকে (In Dark & Light): প্ৰিমিয়াৰ শ্বো\n"তুমি আহিব নালাগে অৰ্ণৱ। মই এই শুভ মূহুৰ্তটোত তোমাক চাব নোখোজোঁ। শুভ কামটোত তুমি বিধি পথালি নিদিবা।"\nকথাকেইটা কাণতালমৰা গাজনি এটাৰ দৰে তাৰ কাণত বাজি থাকিবলৈ লৈছে যোৱা দুমাহৰ পৰা।\nকিয়! কিয়? কৰিলে বিখ্যাত ছবি পৰিচালিকা\nপ্ৰণামী ভাগৱতীয়ে তাৰ লগত এনেকুৱা ব্যৱহাৰ। হ'ব পাৰে সি এটা কেমেৰামেন। কিন্তু গোটেই\nছবিখনৰ পৰিচালনা তাৰ নিৰ্দেশনা মতেই হৈছিল। প্ৰণামীৰ নামটো আছিল মাত্ৰ পৰিচালিকা ৰূপে।\nপ্ৰত্যেকটো শ্বট, লকেচন, এংগল আনকি আৰ্ট ডাইৰেক্টশ্যনো তাৰ চিন্তাৰ ফচল আছিল। কাহিনীটো লিখিছিল প্ৰণামী ভাগৱতীয়ে নিজেই।\nশিল্প এনেকুৱাই। বিষয়টোৰ লগত জৰিত হৈ পৰিলে, একাত্ম হৈ পৰিলে শিল্পীৰ লক্ষ্য হৈ উঠে সৃষ্টিক নিখুঁত ৰূপ দিয়া। অৰ্ণৱেও তাকেই কৰিছিল। ছবি খনৰ মূহুৰতৰ পৰা সম্পাদনা, ডাৱিং, সংগীত সকলো কামতে ওতঃপ্ৰোত ভাবে জৰিত থাকোঁতে তাৰ এনে লাগিছিল যেন প্ৰণামী নামৰ মানুহজনীৰ ঔৰসত\nসি এটা সন্তানৰ পিতৃ হ'বলৈ ওলাইছে। ছবি খন তাৰ নিজৰ সন্তানৰ দৰে উপলব্ধি কৰিছিল সি।\nপ্ৰণামীৰ নিজৰ জীৱনৰ ব্যৰ্থ প্ৰেমৰ কাহিনীটোকে তাই প্ৰথমে উপন্যাস হিচাপে লিখিছিল। কি দৰে তাইৰ প্ৰেমাস্পদে তাই থাকোঁতেও অন্য নাৰীৰ নিশাৰ সংগী হ'ব পাৰিছিল। কি দৰে বিবাহৰ পিছতো বহু নিশা তাইৰ বিচনাৰ এটা অংশ খালি হৈ পৰি ৰৈছিল আৰু\nশীতৰ দিনবোৰত তাই স্বামীৰ শৰীৰৰ উত্তাপৰ বাবে হাহাকাৰ কৰিছিল।\nএসময়ত অসহ্য হৈ তাই নিজেই আঁতৰি আহিছিল স্বামীৰ কাষৰ পৰা। আইনী বিবাহ হোৱা নাছিল বাবে সিহঁতৰ আনুষ্ঠানিক বিচ্ছেদো হোৱা নাছিল।\nঅৰ্ণৱ? সৰুৰে পৰা কলা ভালপোৱা ল'ৰা। সপোন আছিল তাৰ ভাল ছবি পৰিচালক হোৱাৰ। তাৰ অৰ্থনৈতিক দুৰৱস্থাটোৰ বাবে পৰিচালকৰ তলত কাম কৰা আৰম্ভ কৰিছিল। খুউৱ সোণকালেই সি বিষয়টোত দক্ষ হৈ পৰিছিল। বিশেষকৈ কেমেৰাৰ কামৰ বাবে বহু পৰিচালকে তাৰ বাবে অপেক্ষা কৰিব লগাত পৰিছিল। কোনোবা ছবি এখনৰ মহুৰত অনুষ্ঠানতে সি লগ পাইছিল প্ৰণামীক।\nচিনাকি হৈছিল। তাতকৈ বয়সত সৰু যেন লগা ছোৱালীজনী বিবাহিতা বুলি সি জনা নাছিল। বন্ধুত্ব গঢ় লৈ উঠিছিল প্ৰণামীৰ স'তে। এদিন তাই তাৰ হাতত তুলি দিছিল\nতাই লিখা উপন্যাস " পাহৰা গানৰ সুৰ" । উপন্যাস খন পঢ়াৰ পাছত সিয়েই তাইক কৈছিল - পাহৰা গানৰ সুৰ\nএখন ভাল ছবি হ'ব। তাই মান্তি হৈছিল। প্ৰযোজকো অৰ্ণৱে ঠিক কৰি দিছিল।\n"আজি ৰাতিটো ইয়াতেই থাকি যোৱা অৰ্ণৱ। ইমান ৰাতিখন ঘৰলৈ তোমাক পঠিয়াবলৈ মোৰ ভয় লাগিছে।" ছবিৰ পৰিকল্পনাৰ বাবে প্ৰণামীৰ কোঠালৈ যোৱা অৰ্ণৱে তাইৰ যাদুৰকী চকুৰ কাতৰতাৰ জাল ফালি সিদিনা ওলাই আহিব পৰা নাছিল। প্ৰণামীৰ বাবেও সেই ৰাতিটো এটা বিশেষ ৰাতি হৈ মনৰ মণিকোঠাৰ একোণত নিগাজিকৈ ঠাই লৈছিল।\n"তুমি মোৰ জীৱনৰ প্ৰথম পুৰুষ জন নহ'লা কিয় "\nপ্ৰণামীৰ কোঠাৰ আন্ধাৰ ফালি কোনোবা এটা ৰাতি অৰ্ণৱৰ কাণত পৰিছিল সেই বাক্য।\nকিন্তু আজি প্ৰণামীৰ এনে অদ্ভূত আচৰণে তাক গুৰি কৰি আনিছে।\nকিয়? সি সৰু মানুহ, এটা সামান্য কেমেৰা মেন? নে প্ৰণামীয়ে তাৰ শিল্পী সত্বাটোক চিনিয়েই নাপালে?!\n"অৰ্ণৱ। তোমাক বেয়াকৈ ক'লো। যাতে মোৰ প্ৰতি তোমাৰ ঘৃণা ওপজে। কাৰণ কি জানা? মোৰ হেৰুৱা স্বামী আহিব প্ৰিমিয়াৰ শ্বোলৈ। মই আশা কৰিছোঁ চিনেমাখন চাই যদি তেওঁৰ অনুশোচনা হয় হওক। মই তেওঁক ঘূৰাই পাব খোজো। তুমি থাকিলে মই তেওঁৰ লগত সহজ হ'ব নোৱাৰিম। মোক মাফ কৰিবা। আজিৰ পৰা তোমাৰ সতে মোৰ কোনো সম্পৰ্ক নাই বুলি ধৰি লোৱা। "\nপ্ৰণামীৰ কথা ভাবিয়েই উজাগৰী ৰাতি পাৰ কৰা অৰ্ণবৰ ফোনটো টুং কৈ বাজি উঠিল। ৱাটচএপত প্ৰণামীৰ এই দীঘল মেছেজটো।\nগাৰুৰ তলৰ পৰা সি শ্লিপিং টেৱলেট স্ট্ৰিপটো ওলিয়াই একেলগে কেইবাটাও টেৱলেট হাতত ললে। মুখলৈ নিও সি ৰৈ গ'ল। নাই প্ৰণামীক সি ভাল পায়। সি মৰিব নোৱাৰে। তাইক সি আত্মাত ৰাখিব। ত্যাগৰ অন্য নামেইতো প্ৰেম।\nবুকুৰ মাজত প্ৰচণ্ড ধুমুহা এটা লৈ সি বিচনাৰ পৰা উঠি গ' ল। সি তাৰ প্ৰিয় মাৰ্ক - ৪ কেমেৰাটো ওলিয়াই ল'লে।\nক্ষোভ আৰু অভিমানত তাৰ প্ৰচণ্ড জোৰেৰে কেমেৰাটো ঠেকেচি দিবলৈ মন গ'ল। নাই শিল্পক সি অপমান কৰিব নোৱাৰে।\nবাহিৰত দোকমোকালি। নতুন দিনৰ সূৰ্যটোৰ বাবে অধীৰতাৰে প্ৰতীক্ষত ৰ'ল । উঠি অহা সূৰ্যটোৱে তাক বহু কথা যেন কৈ গ'ল-\nক্লিক, ক্লিক, ক্লিক...\nসি কেমেৰা শ্বাটাৰ দবাই থাকিল। সুৰুযৰ কেইবাখনো স্থিৰ চিত্ৰ বন্দী হ'ল তাৰ কেমেৰাত।\nসি এটা কেমেৰা মেন। আশাৰ সুৰুযৰ ফটোতোলা কেমেৰামেন।\nনালাগে তাক ক্ষণিকৰ বিজুলীৰ চকু চাট মাৰি ধৰা পোহৰ। দোকমোকালিটোৱে তেতিয়া ঢলফাট দিছিল।


সুৰাপায়ীৰ বাবে সুখবৰঃ অহা কালিৰ পৰা অসমত খুলিব পাৰিব সুৰাৰ বিপণী | বিতৰ্ক\nসুৰাপায়ীৰ বাবে সুখবৰঃ অহা কালিৰ পৰা অসমত খুলিব পাৰিব সুৰাৰ বিপণী\nApril 12, 2020 April 12, 2020 Editor\t0 Comments\tbitorko.in\nডিজিটেল ডেস্ক, বিতৰ্ক, ১২ এপ্ৰিল, শিৱসাগৰ :: ক’ৰনা ভাইৰাছক প্ৰতিৰোধক কৰাৰ বাবে দেশত অব্যাহত আছে লকডাউন। এই অব্যাহত হৈ থকা লকডাউনৰ মাজতে ৰাজ্যৰ সকলো সুৰা বিপণী, সুৰাৰ গুদাম, বটলিং প্লেট, সুৰাৰ উৎপাদন কাৰখাৰ আৰু চেৰাভাটি মকুলি কৰিবলৈ ৰাজ্য চৰকাৰে অনুমোদন জনাইছে। ৰাজ্যৰ সহকাৰী আৱকাৰী আয়ুক্ত(ভাৰপ্ৰাপ্ত) এছ. কে. মেধিয়ে I-১৯০/২০১৪-১৫/পিটি-l/৪০২ নম্বৰৰ পত্ৰৰ যোগেদি ৰাজ্যৰ সকলো জিলাৰ উপায়ুক্তলৈ অহা ১৩ এপ্ৰিলৰ পৰা ৰাজ্যত পুৱা ১০ বজাৰ পৰা সন্ধিয়া ৫ বজালৈ সুৰা বিপণীৰ লগতে সুৰাৰ গুদাম, উৎপাদন কৰা কাৰখান তথা চেৰাভাটিসমূহ খোলা থাকিব বুলি উল্লেখ কৰি দিৰ্দেশনা জাৰি কৰিছে।\nঅনজ্ঞাপত্ৰ লব্ধ সকলো সুৰা বিপণী, সুৰাৰ গুদাম, বটলিং প্লান্ট, সুৰাৰ উৎপাদন কাৰখাৰ আৰু চেৰাভাটিত ৰাষ্ট্ৰীয় স্বাস্থ্য মিছন, অসমে জাৰি কৰা সামাজিক দূৰত্ব বৰ্তাই ৰখাৰ বিধান কঠোৰ ভাৱে মানি চলিব লাগিব কোৱা হৈছে পত্ৰখনত। ইয়াৰ উপৰি সুৰাপায়ী গ্ৰাহকেও মানি চলিব লাগিব সামাজিক দূৰত্ব। কোনো গ্ৰাহকে জুম বান্ধিব নোৱাৰিব সুৰাৰ বিপনীৰ সন্মুখত। সকলোৱেই ১ মিটাৰ দূৰত্বত অৱস্থান গ্ৰহণ কৰিব লাগিব। এখন ঘৰৰ এজন সদস্যহে সুৰা ক্ৰয়ৰ বাবে যাবলৈ নিৰ্দেশ দিয়া হৈছে আৱকাৰী বিভাগৰ দ্বাৰা। এই নিৰ্দেশনা মানি নচলিলে আবকাৰী বিভাগে বিপনীৰ অনুজ্ঞাপত্ৰ কৰ্তন কৰিব বুলি সদৰী কৰিছে।\n← অসম আৰোগ্য নিধিলৈ শিৱসাগৰ সন্মিলিত ৰঙালী বিহু সন্মিলনৰ অনুদান\nঘৰতে থাকি বিহু উদযাপন কৰকঃ ইমৰাণ শ্বাহ, ডিজিপি ভাস্কৰজ্যোতি, অৰ্জুন ভোগেশ্বৰ বৰুৱাৰ আহ্বান →\nমহিলাক নিৰ্যাতন চলোৱা বিজেপি নেতা ৰফিকুল হাজৰিকা ওৰফে বাবুজানক গ্ৰেপ্তাৰ


কাৰ্বন আৰু তাৰ যৌগ | বিজ্ঞান ৷ দশম শ্ৰেণী | Science | Assamese |\nJuly 10, 2020 July 30, 2020 AdminNCERT Solutions- অসমীয়া মাধ্যম, বিজ্ঞান- দশম শ্ৰেণীclass 10, class x, ncert, notes, science, solution, অসমীয়া মাধ্যম, কাৰ্বন আৰু তাৰ যৌগ, দশম শ্ৰেণী, বিজ্ঞান\nইয়াত অসমীয়া মাধ্যমৰ, বিজ্ঞান বিষয়ৰ, প্ৰশ্নৰ উত্তৰ সমূহ দিয়া হৈছে ৷ দশম শ্ৰেণীৰ, অধ্যায়-4কাৰ্বন আৰু তাৰ যৌগ(Carbon And its Compounds) পাঠটিত থকা প্ৰশ্নৰ উত্তৰ সমূহ ইয়াত পাব ৷\nপ্ৰশ্নাৱলী, Page No- 61\n1.কার্বন ডাই অক্সাইডৰ (CO2) ৰ ইলেক্ট্রন বিন্দু গঠন কি হব?\nউত্তৰ – কার্বন ডাই অক্সাইডৰ (CO2) ৰ ইলেক্ট্রন বিন্দু গঠন –\n2. আঠোটা ছালফাৰ পৰমাণুৰে গঠিত এটা ছালফাৰ অণুৰ ইলেকট্রন বিন্দু গঠন কি হব?\n(ইঙ্গিত – আঠটাকৈ ছালফাৰ পৰমাণু এটা বলয় আকৃতিত আছে।)\nউত্তৰ – ছালফাৰ অণুৰ ইলেকট্রন বিন্দু গঠন –\nকাৰ্বন আৰু তাৰ যৌগ – প্ৰশ্নাৱলী, Page No- 68\n1.পেন্টেনৰ বাবে কেইটা গঠন সমযােগী আঁকিব পাৰিবা ?\nউত্তৰ – পেন্টেনৰ বাবে তিনিটা গঠন সমযােগী আঁকিব পাৰি –\n2. কার্বনৰ কোন দুটা ধৰ্মৰ বাবে আমি আমাৰ চাৰিওফালে অজস্র কার্বন -যৌগ পাওঁ ?\nউত্তৰ – সহযোজী বান্ধনীৰ ধৰ্মৰ বাবে কাৰ্বনে অজস্ৰ যৌগ গঠন কৰিব পাৰে ৷ কাৰ্বনৰ ক্ষেত্ৰত প্ৰত্যক্ষ কৰা দুটা প্ৰধান ধৰ্ম হ’ল –\nকেটিনেচন – কাৰ্বনে নিজৰ মাজতে বান্ধনি সৃষ্টি কৰি বৃহৎ সংখ্যক অণু গঠন কৰিব পাৰে ৷\nচতুৰ্সহ যোজ্যতা – যিহেতু কাৰ্বনৰ যোজ্যতা চাৰি গতিকে ই আন চাৰিতা কাৰ্বন অথবা অন্য একযোজী মৌলৰ পৰমাণুৰ লগত সহযোজী বান্ধনী গঠন কৰিব পাৰে ৷\n3. চাই’ক্লপেন্টেনৰ সংকেট আৰু ইলেক্ট্রনীয় বিন্দু গঠন লিখা।\nউত্তৰ – চাই’পেন্টেনৰ সংকেট – C5H10\nচাই’পেন্টেনৰ বিন্দু গঠন\n4. তলৰ যৌগবােৰৰ গঠন আঁকি দেখুওৱা—\n(i) ইথানয়িক এছিড\n*ব্রম’পেন্টেনৰ সমযােগী সম্ভৱনে?\nউত্তৰ – ব্রম’পেন্টেনৰ সমযােগী সম্ভৱ ৷\n6.তলৰ যৌগবােৰৰ নাম লিখা —\nউত্তৰ – (i) ব্ৰম’ইথেন\nপ্ৰশ্নাৱলী, Page No- 71\n1.ইথানলক ইথানয়িক এচিডলৈ ৰূপান্তৰ কৰাটো কিয় এটা জাৰণ বিক্রিয়া?\nউত্তৰ – ইথানল জাৰিত হৈ ইথানয়িক এচিদলৈ ৰূপান্তৰ হয় ৷ অৰ্থাৎ ৰূপান্তৰৰ প্ৰক্ৰিয়াত ইথানলত অক্সইজেন যোগ হয় ৷ সেইবাবে ইথানলক ইথানয়িক এচিডলৈ ৰূপান্তৰ কৰাটো এটা জাৰণ বিক্রিয়া ৷\n2.লােহা জোৰা দিয়া সময়ত (welding) অক্সিজেন আৰু ইথাইন দহন কৰা হয়। ইথাইনৰ লগত বায়ু কিয় ব্যৱহাৰ কৰা নহয় ?\nউত্তৰ – যিহেতু ইথাইন এবিধ অসংপৃক্ত হাইড্ৰ’কাৰ্বন ইয়াক দহন কৰিলে ক’লা ধোৱাযুক্ত হালধীয়া শিখা উৎপন্ন হয় ৷ বায়ুৰ লগত দহনৰ ফলত ই সম্পূৰ্ণ দাহিত নহয় ৷ এনে শিখাৰ লোহা জোৰা দিব পৰা অতি উচ্চ উষ্ণতা সৃষ্টি নহয় ৷ অক্সিজেনৰ উপস্থিতিত ইথাইনৰ দহন ঘটালে ই সম্পূৰ্ন দহন হয় আৰু অমলীন নীলা অতি উচ্চ উষ্ণতাযুক্ত শিখা উৎপন্ন কৰে ৷ সেয়েহে লােহা জোৰা দিয়া সময়ত (welding) অক্সিজেন আৰু ইথাইন দহন কৰা হয়।\nকাৰ্বন আৰু তাৰ যৌগ – প্ৰশ্নাৱলী, Page No- 74\n1.পৰীক্ষাৰ সহায়ত এলকহল আৰু কার্বক্সিলিক এছিডৰ মাজৰ প্ৰভেদ কিদৰে দেখুৱাব পাৰি?\nউত্তৰ – এলকহল আৰু কাৰ্বক্সিলিক এছিডক পৃথকে পৃথকে দুটা পৰীক্ষানলত ছডিয়াম হাইড্ৰ’জেন কাৰ্বনেটৰ লগত বিক্ৰিয়া কৰিব দিলে সিহঁতৰ মাজৰ প্ৰভেদ দেখা যাব –\nপ্ৰথম পৰীক্ষানল – এলকহলে ছডিয়াম হাইড্ৰ’জেন কাৰ্বনেটৰ লগত বিক্ৰিয়া নকৰে ৷\nদ্বিতীয় পৰীক্ষানল – কাৰ্বক্সিলিক এছিডে ছডিয়াম হাইড্ৰ’জেন কাৰ্বনেটৰ লগত বিক্ৰিয়া কৰি লৱণ, পানী আৰু ছডিয়াম এছিটেট উৎপন্ন কৰিব ৷\n2. জাৰক দ্ৰৱ্য কি?\nউত্তৰ – যি দ্ৰৱ্যই আন কিছুমান দ্ৰৱ্যক অক্সিজেন দিব পাৰে তেনে দ্ৰৱ্যক জাৰক দ্ৰৱ্য বোলে ৷ উদাহৰণ – ক্ষাৰকীয় পটাছিয়াম পাৰমেঙ্গানেট (KMnO4 ) বা আম্লিক পটাছিয়াম ডাইক্ৰ’মেট (K2Cr2O7) ৷\nপ্ৰশ্নাৱলী, Page No- 76\n1.অপমার্জক ব্যৱহাৰ কৰি পানী কঠিন হয় নে নহয় কব পাৰিবানে?\nউত্তৰ – অপমার্জক ব্যৱহাৰ কৰি পানী কঠিন হয় নে নহয় কব নোৱাৰি কাৰণ অপমাৰ্জকে কঠিন আৰু কোমল দুয়োবিধ পানীতে ফেন উৎপন্ন কৰে ৷ আনহাতে চাবোনে অকল কোমল পানীতহে ফেন উৎপন্ন কৰিব পাৰে ৷\n2. কাপােৰ ধুবলৈ মানুহে বিভিন্ন পদ্ধতি অৱলম্বন কৰে। সাধাৰণতে চাবােন ঘঁহি কাপােৰখন শিল এচােত থুকুছে বা ভৰিৰে গছকে, ব্রাছ কৰে নাইবা কাপােৰ ধােৱা যন্ত্রত (Washing machine) ভৰাই জোকাৰি দিয়ে। কাপােৰ পৰিষ্কাৰ কৰিবলৈ কিয় জোকাৰিব লাগে ?\nউত্তৰ – চাবোনৰ অণু বোৰৰ দুটা মেৰু থাকে ৷ এটা জলাকৰ্ষী বা জলস্নেহী আনটো জলঘৃণী বা জলবিকৰ্ষী ৷ চাবোনৰ আয়নীয় মেৰু পানীত দ্ৰৱনীয় আনহাতে কাৰ্বন শৃংখল তেলত দ্ৰৱনীয় ৷ পানীত চাবোন দিলে চাবোনৰ জলাকৰ্ষী মেৰুটো পানী দ্ৰৱীভূত হয় আৰু জলঘৃণী মেৰুটো উপঙি থাকে ৷ এনেদৰে চাবোনৰ অণুবোৰে পানীত যি সমুচ্ছায় সৃষ্টি কৰে তাক মাইছেল বা কণাপুঞ্জ বোলে ৷ কাপোৰত চাবোন ঘহিঁলে কাপোৰৰ মলি মাইছেলৰ কেন্দ্ৰত জমা হয় ৷ যিহেতু মাইছেলবোৰ অৱদ্ৰৱ হিচাপে থাকে আৰু ইয়াক সহজে ধুই আতৰাব পাৰি সেইবাবে কাপোৰ পৰিষ্কাৰ কৰিবলৈ কাপোৰখন জোকাৰিলে তাত থকা মলি অধিক আতৰ হ’বলৈ সবিধা পায় ৷\nদশম শ্ৰেণীৰ বিজ্ঞানৰ সহায়িকা মোবাইলত পাবলৈ আমাৰ মোবাইল এপ্ Download কৰক\nকাৰ্বন আৰু তাৰ যৌগ – অনুশীলনী\n1.ইথেন (C2H6) অণু এটাত\n(a)6 টা সহযােজী বান্ধনি আছে।\n(b)7টা সহযােজী বান্ধনি আছে।\n(c) ৪ টা সহযােজী বান্ধনি আছে।\nd)9টা সহযােজী বান্ধনি আছে।\nউত্তৰ – (b)7টা সহযােজী বান্ধনি আছে।\n2. চাৰিটা কার্বনৰ যৌগ বিউটান’নত থকা কার্যকৰী মূলক হ’ল—\n(a) কার্বক্সিলিক এছিড\nউত্তৰ – c) কিটন\n3. ৰন্ধনৰ সময়ত ব্যৱহৃত বৰ্তনৰ তলফালে (বাহিৰত) কলা পৰে কিয়নাে\n(a) খাদ্য ভালদৰে নিসিজিল।\n(b) ইন্ধন সম্পূৰ্ণৰূপে দহন নহয়।\n(c) ইন্ধনটো সিক্ত। (d) ইন্ধনটো সম্পূর্ণকৈ দহন হয়।\nউত্তৰ – (b) ইন্ধন সম্পূৰ্ণৰূপে দহন নহয়।\n4.CH3Clৰ উদাহৰণ লৈ সহযােজী বান্ধনিৰ স্বৰূপ (nature) ব্যাখ্যা কৰা।\nউত্তৰ – দটা পৰমাণুৰ মাজত ইলেকট্ৰনৰ ভাগ-বতৰা হৈ সৃষ্টি হোৱা বান্ধনিক সহযোজী বান্ধনি বোলে ৷\nসহযোজী বান্ধনিৰে গঠন হোৱা এটা যৌগ হ’ল – CH3Cl ৷\nCH3Cl ৰ ইলেকট্ৰনীয় বিন্দু গঠন –\nকাৰ্বন পৰমানুৰ বহিৰতম কক্ষত চাৰিতা ইলেকট্ৰন থাকে ৷ হাইড্ৰ’জেন পৰমাণুৰ বহিৰতম কক্ষত এটা আৰু ক্ল’ৰিনৰ বহিৰতম কক্ষত সাতটা ইলেকট্ৰন থাকে ৷\nসম্ভ্ৰান্ত গেছৰ ইলেকট্ৰন বিন্যাস লাভ কৰিবলৈ কাৰ্বনক চাৰিতা আৰু হাইড্ৰ’জেন আৰু ক্ল’ৰিনক এটাকৈ ইলেকট্ৰনৰ প্ৰয়োজন ৷\nকাৰ্বনৰ চাৰিটা যোজক ইলেকট্ৰন তিনিটা হাইড্ৰ’জেন পৰমাণু আৰু এটা ক্ল’ৰিন পৰমাণুৰ যোজক ইলেকট্ৰনৰ লগত ভাগ বতৰা কৰি তিনিওটা পৰমাণুয়ে সম্ভ্ৰান্ত গেছৰ ইলেকট্ৰন বিন্যাস লাভ কৰে ৷\nএইদৰে সৃষ্টি হোৱা সহযোজী বান্ধনিৰ ফলত CH3Cl ৰ গঠন হয় ৷\n5.তলত দিয়া বিলাকৰ ইলেক্ট্রন বিন্দু গঠন লিখা\n(a) ইথানয়িক এচিড\n6.সমগণীয় শ্রেণী কাক বােলে? উদাহৰণ দি বুজাই লিখা।\nউত্তৰ – যি শ্ৰেণীৰ যৌগত একে কাৰ্য কৰী মূলক উপস্থিত থাকে সেই শ্ৰেণীটোক সমগণীয় শ্রেণী বােলে ৷\nউদাহৰণ স্বৰূপে -এলকেনৰ শ্রেণীত এলক’হল কাৰ্যকৰী মূলক থাকিলে সমগণীয় শ্ৰেণীটো হ’ব – CH3OH, C2H5OH, C3H7OH, C4H9OH ইত্যাদি ৷\n7. ভৌতিক আৰু ৰাসায়নিক ধৰ্মৰ ওপৰত ভিত্তি কৰি ইথানল আৰু ইথানয়িক এচিডৰ পার্থক্য লিখা।\nউত্তৰ – ইথানল আৰু ইথানয়িক এচিডৰ পার্থক্য সমূহ তলত উল্লেখ কৰা হ’ল –\nভৌতিক পাৰ্থক্য –\n১. ইথানল এটা জুলীয়া দ্ৰৱ্য ৷ ১. ইথানয়িক এচিডো জুলীয়া দ্ৰৱ্য কিন্তু গলনাংক 290K হোৱা বাবে ঠাণ্ডা জলবায়ুৰ দেশত শীতকালত গোট মাৰে ৷\n২. ইথানলৰ সুগন্ধ নাই ৷ ২. এষ্টাৰৰ ৰূপত ইয়াৰ সুগন্ধ আছে ৷\n৩. লিটমাচৰ ওপৰত কোনো প্ৰভাৱ নপৰে ৷ ৩. ইথানয়িক এচিডে নীলা লিটমাচ ৰঙা কৰে ৷\n১. ধাতৱ কাৰ্বনেটৰ লগত বিক্ৰিয়া নকৰে ৷ ১. ধাতৱ কাৰ্বনেটৰ লগত বিক্ৰিয়া কৰি লৱণ, কাৰ্বন ডাই অক্সাইড আৰু পানী উৎপন্ন কৰে ৷\n২.ধাতৱ হাইড্ৰ’জেন কাৰ্বনেটৰ লগত বিক্ৰিয়া নকৰে ৷ ২. . ধাতৱ হাইড্ৰ’জেন কাৰ্বনেটৰ লগত বিক্ৰিয়া কৰি লৱণ, কাৰ্বন ডাই অক্সাইড আৰু পানী উৎপন্ন কৰে ৷\n৩. ইথানলে ‘ক্ষাৰকৰ লগত বিক্ৰিয়া নকৰে ৷ ৩. ইথানয়িক এচিডে ক্ষাৰকৰ লগত বিক্ৰিয়া কৰি লৱন আৰু পানী উৎপন্ন কৰে ৷\n৪. পানীত চাবােন দিলে কিয় ফেন উঠে? বেলেগ দ্ৰাৱক যেনে ইথানলত ফেন উঠিবনে ?\nউত্তৰ – চাবোনৰ অণু বোৰৰ দুটা মেৰু থাকে ৷ এটা জলাকৰ্ষী বা জলস্নেহী আনটো জলঘৃণী বা জলবিকৰ্ষী ৷ চাবোনৰ আয়নীয় মেৰু পানীত দ্ৰৱনীয় আনহাতে কাৰ্বন শৃংখল তেলত দ্ৰৱনীয় ৷ পানীত চাবোন দিলে চাবোনৰ জলাকৰ্ষী মেৰুটো পানী দ্ৰৱীভূত হয় আৰু জলঘৃণী মেৰুটো উপঙি থাকে ৷ এনেদৰে চাবোনৰ অণুবোৰে পানীত যি সমুচ্ছায় সৃষ্টি কৰে তাক মাইছেল বা কণাপুঞ্জ বোলে ৷ ইয়াত অণুবোৰৰ অনাধ্ৰুবীয় মেৰুটো তেলৰ তোপালৰ ফালে আৰু ধ্ৰুৱীয় মেৰুটো বাহিৰৰ ফালে থাকে ৷ ইয়ে পানী অবদ্ৰৱ বা ইমালচন বা ফেনৰ সৃষ্টি কৰে ৷\n9. প্রায় সকলাে ক্ষেত্রতে কার্বন আৰু ইয়াৰ যৌগ ইন্ধন হিচাপে ব্যৱহাৰ হয়। কিয়?\nউত্তৰ – কার্বন আৰু ইয়াৰ যৌগ ইন্ধন হিচাপে ব্যৱহাৰ কৰা হয় কাৰণ –\n(i) কাৰ্বনৰ যৌগ বোৰৰ দহন ঘটালে উচ্চ তাপ লাভ কৰিব পাৰি ৷\n(ii) সংপৃক্ত হাইড্ৰ’কাৰ্বনক অক্সিজেনৰ লগত দহন কৰিলে অমলিন নীলা শিখা লাভ কৰিব পাৰি ৷\n(iii) কাৰ্বন আৰু তাৰ যৌগৰ কেল’ৰিফিক মান অতি উচ্চ ৷\n10. কঠিন পানীত চাবােন ব্যৱহাৰ কৰিলে গেদ (scum) কিদৰে সৃষ্টি হয় ব্যাখ্যা কৰা।\nউত্তৰ – কঠিন পানীত কেলছিয়াম বা মেগনেছিয়াম লৱণ থাকে ৷ কঠিন পানিত চাবোন ব্যৱহাৰ কৰিলে পানীত থকা কেলছিয়াম বা মেগনেছিয়াম লৱণৰ লগত চাবোনৰ ক্ৰিয়া হয় ৷ ইয়াৰ ফলতে কঠিন পানীত চাবােন ব্যৱহাৰ কৰিলে গেদ (scum) সৃষ্টি হয় ৷\n11. নীলা আৰু ৰঙা লিটমাচ কাগজেৰে চাবােন পৰীক্ষা কৰিলে কি দেখিবা ?\nউত্তৰ – চাবোনৰ প্ৰকৃতি ক্ষাৰকীয় ৷ নীলা লিটমাচ কাগজেৰে চাবােন পৰীক্ষা কৰিলে লিটমাচৰ ৰং পৰিবৰ্তন নহয় ৷ আনহাতে ৰঙা লিটমাচ কাগজেৰে চাবােন পৰীক্ষা কৰিলে লিটমাচৰ ৰং ৰঙাৰ পৰা নীলালৈ পৰিবৰ্তন হ’ব৷\n12. হাইড্রজেনেচন মানে কি? ইয়াৰ ঔদ্যোগিক প্রয়ােগ লিখা।\nউত্তৰ – যি প্ৰক্ৰিয়াত অনুঘতকৰ উপস্থিতিত কোনো এটা যৌগৰ লগত হাইড্ৰ’জেন যোগ হয় তেনে প্ৰক্ৰিয়াক হাইড্রজেনেচন বোলে ৷\nনিকেল অনুঘটকৰ উপস্থিতিত উদ্ভিদৰ তেল হাইড্ৰ’জেন যুক্ত কৰি বনস্পতি ঘি উৎপন্ন কৰা হয় ৷\n13. তলৰ কোনবিলাকৰ হাইড্ৰ’কার্বনে যােগাত্মক বিক্রিয়া দেখুৱায় ?\nC2H6, C3H8, C3H6, C2H2 আৰু CH4\nউত্তৰ -অসংপৃক্ত হাইড্ৰ’কার্বনে যােগাত্মক বিক্রিয়া দেখুৱায় ৷ ইয়াত C3H6 আৰু C2H2 এ যােগাত্মক বিক্রিয়া দেখুৱাব ৷\n14. মাখন (butter) আৰু খােৱাতেলৰ (cooking oil) মাজত পার্থক্য দেখুৱাব পৰা এটা পৰীক্ষা বর্ণনা কৰা।\nউত্তৰ – হাইড্ৰ’জেনেচন প্ৰক্ৰিয়াৰ সহায়ত মাখন (butter) আৰু খােৱাতেলৰ (cooking oil) মাজত পার্থক্য দেখুৱাব পৰি ৷\nমাখনক হাইড্ৰ’জেনেচন কৰিব নোৱাৰি কাৰণ মাখনত সংপৃক্ত ফেটি এচিড থাকে ৷ আনহাতে খোৱা তেল নিকেল অনুঘটকৰ উপস্থিতিত হাইড্ৰ’জেন যুক্ত কৰি বনস্পতি ঘি উৎপন্ন কৰিব পাৰি ৷\n15. চাবােনৰ মলি আঁতৰােৱাৰ প্রক্রিয়া (cleaning action) ব্যাখ্যা কৰা।\nউত্তৰ – চাবোনৰ অণু বোৰৰ দুটা মেৰু থাকে ৷ এটা জলাকৰ্ষী বা জলস্নেহী আনটো জলঘৃণী বা জলবিকৰ্ষী ৷ চাবোনৰ আয়নীয় মেৰু পানীত দ্ৰৱনীয় আনহাতে কাৰ্বন শৃংখল তেলত দ্ৰৱনীয় ৷ পানীত চাবোন দিলে চাবোনৰ জলাকৰ্ষী মেৰুটো পানী দ্ৰৱীভূত হয় আৰু জলঘৃণী মেৰুটো উপঙি থাকে ৷ এনেদৰে চাবোনৰ অণুবোৰে পানীত যি সমুচ্ছায় সৃষ্টি কৰে তাক মাইছেল বা কণাপুঞ্জ বোলে ৷ ইয়াত অণুবোৰৰ অনাধ্ৰুবীয় মেৰুটো তেলৰ তোপালৰ ফালে আৰু ধ্ৰুৱীয় মেৰুটো বাহিৰৰ ফালে থাকে ৷ ইয়ে পানী অবদ্ৰৱ বা ইমালচন বা ফেনৰ সৃষ্টি কৰে ৷\nযি কোনো বস্তুত চাবোন ঘহিঁলে তাত থকা মলি মাইছেলৰ কেন্দ্ৰত জমা হয় ৷ যিহেতু মাইছেলবোৰ অৱদ্ৰৱ হিচাপে থাকে আৰু ইয়াক সহজে ধুই আতৰাব পাৰি ৷ মাইছেলবোৰ অৱদ্ৰৱ হিচাপে থাকে আৰু আয়ন আয়ন বিকৰ্ষনৰ বাবে অধঃক্ষিপ্ত নহয় ৷ মাইছেলত উপঙি থকা মলি সহজে পানীৰে ধুই আতৰাব পাৰি ৷\nNCERT সমাধান – বিজ্ঞান – দশম শ্ৰেণী\nঅধ্যায় ১- ৰাসায়নিক বিক্ৰিয়া আৰু সমীকৰণ\nঅধ্যায় ২- এছিড, ক্ষাৰক আৰু লৱণ\nঅধ্যায়- ৩ ধাতু আৰু অধাতু\nঅধ্যায়- ৪ কাৰ্বন আৰু তাৰ যৌগ\nঅধ্যায় ৫ -মৌলৰ পৰ্যাবৃত্ত শ্ৰেণীবিভাজন\nঅধ্যায় ৬ – জীৱন প্ৰক্ৰিয়া\nঅধ্যায় ৭- নিয়ন্ত্ৰণ আৰু সমন্বয়\nঅধ্যায় ৮ – জীৱই কেনেকৈ বংশবিস্তাৰ কৰে\nঅধ্যায় -৯ বংশগতি আৰু ক্ৰমবিকাশ\nঅধ্যায়-১০ পোহৰ- প্ৰতিফলন আৰু প্ৰতিসৰণ\nঅধ্যায় ১১- মানুহৰ চকু আৰু বাৰেবৰণীয়া পৃথিৱী\nঅধ্যায় ১২ – বিদ্যুৎ\nঅধ্যায়-১৩ বিদ্যুৎ- প্ৰবাহৰ চুম্বকীয় ক্ৰিয়া\nঅধ্যায়- ১৪ শক্তিৰ উৎসসমূহ\nঅধ্যায়- ১৫ আমাৰ পৰিবেশ\nঅধ্যায়- ১৬ প্ৰাকৃতিক সম্পদৰ ব্যৱস্থাপনা\nFor Current Affairs, Please click here….\nPrevious Previous post: অণু আৰু পৰমাণু – Notes\nNext Next post: Assam Government Job Vacancy\n15 Replies to “কাৰ্বন আৰু তাৰ যৌগ”\nPingback: ধাতু আৰু অধাতু | বিজ্ঞান ৷ দশম শ্ৰেণী | Science | Assamese |\nPingback: পোহৰ প্ৰতিফলন আৰু প্ৰতিসৰণ | বিজ্ঞান ৷ দশম শ্ৰেণী | Science | Assamese |\nPingback: বিদ্যুৎ- প্ৰবাহৰ চুম্বকীয় ক্ৰিয়া | বিজ্ঞান ৷ দশম শ্ৰেণী | Science | Assamese |\nPingback: বিদ্যুৎ | Electricity | দশম শ্ৰেণী ৷ class x | অসমীয়া ৷ Assamese ৷\nPingback: জীৱন প্ৰক্ৰিয়া (Life Process) | বিজ্ঞান ৷ দশম শ্ৰেণী | Science | Assamese |\nPingback: বংশগতি আৰু ক্ৰমবিকাশ(Heredity and Evolution) | বিজ্ঞান ৷ দশম শ্ৰেণী ৷\nPingback: মানুহৰ চকু আৰু বাৰেবৰণীয়া পৃথিৱী The Human Eye And the Colourful world\nPingback: নিয়ন্ত্ৰণ আৰু সমন্বয়(Control And Coordination) | বিজ্ঞান ৷ দশম শ্ৰেণী ৷অসমীয়া\nPingback: ৰাসায়নিক বিক্ৰিয়া আৰু সমীকৰণ ৷ বিজ্ঞান ৷ অধ্যায় ১ ৷ দশম শ্ৰেণী ৷ অসমীয়া ৷\nPingback: এছিড, ক্ষাৰক আৰু লৱণ, দশম শ্ৰেণী, বিজ্ঞান, অধ্যায় ২, অসমীয়া মাধ্যম\nPingback: মৌলৰ পৰ্যাবৃত্ত শ্ৰেণীবিভাজন Periodic classification of elements ৷ দশম শ্ৰেণী |\nPingback: শক্তিৰ উৎসসমূহ | বিজ্ঞান ৷ দশম শ্ৰেণী | Science | Assamese\nPingback: জীৱই কেনেকৈ বংশবিস্তাৰ কৰে | বিজ্ঞান ৷ দশম শ্ৰেণী | Science | Assamese |\nPingback: আমাৰ পৰিবেশ | বিজ্ঞান ৷ দশম শ্ৰেণী | Science | Assamese\nPingback: প্ৰাকৃতিক সম্পদৰ ব্যৱস্থাপনা | বিজ্ঞান ৷ দশম শ্ৰেণী | Science | Assamese


ৱিকিপিডিয়া:আপল’ড/পূৰ্বৰ প্ৰক্ৰিয়া - অসমীয়া ৱিকিপিডিয়া\n< ৱিকিপিডিয়া:আপল’ড(ৱিকিপিডিয়া:Upload/oldৰ পৰা পুনঃনিৰ্দেশিত)\nটোকা:এই পৃষ্ঠাখন অসমীয়া ৱিকিপিডিয়াত চিত্ৰ আৰু মাল্টিমিডিয়া আপল’ড কৰাৰ বাবে। এটা নতুন প্ৰবন্ধ সৃষ্টি কৰিব বিচাৰিলে, অনুগ্ৰহ কৰি প্ৰবন্ধ সৃষ্টিৰ সহায়িকা চাওক। আপুনি সম্পাদনাৰ বাবে কিবা প্ৰশ্ন সুধিবলগীয়া থাকিলে অথবা পৰীক্ষা নিৰীক্ষাৰ বাবে পৰীক্ষাগাৰ ব্যৱহাৰ কৰিব পাৰিব।\nআপুনি যি চিত্ৰ বা মিডিয়া আপল’ড কৰিব খুজিছে সেয়া মুক্ত হয়নে? তেন্তে অনুগ্ৰহ কৰি ৱিকিপিডিয়া কমন্সত একাউণ্ট সৃষ্টি কৰি বা প্ৰৱেশ কৰি চিত্ৰখনক তাতেই আপল’ড কৰক।\nআপুনি আপল’ড কৰিব বিচৰা চিত্ৰ অথবা মাল্টিমিডিয়া (শ্ৰৱণযোগ্য অথৱা দৃশ্যশ্ৰাব্য) ফাইল কেনে প্ৰকাৰৰ সেয়া বাচনি কৰিবৰ বাবে তলৰ বিকল্পসমূহৰ মাজৰ পৰা নীলা লিঙ্কত ক্লিক কৰি নিৰ্দিষ্ট আপল’ড ফৰ্ম খুলি সেই ফৰ্ম পুৰণ কৰি চিত্ৰ অথবা মাল্টিমিডিয়া ফাইল আপল’ড কৰক।\nফাইলটো সম্পূৰ্ণভাবে মোৰ - ম‍ই নিজে এয়া সৃষ্টি কৰিছো আৰু ইয়াৰ সৰ্বস্ব স্বত্ত্ব মোৰ, ইয়াত অন্য কোনো ব্যক্তিৰ অৱদান নাই।\nএই ফাইলটো অন্য এটা ৱিকিমিডিয়া প্ৰকল্পত আছে।\n(আপুনি আপল’ড কৰিব খোজা ফাইলটো যদি কমন্সৰ আছে তেন্তে দুনাই ইয়াত আপল’ড নকৰিব, কেৱল ফাইলৰ নামটো প্ৰতিলিপি কৰিয়েই ফাইলটো প্ৰবন্ধত সংযোজিত কৰিব পাৰিব। ৱিকিপিডিয়া, ৱিকিগ্ৰন্থ, ৱিকিসংবাদ ইত্যাদিত আছে। আপুনি যদি ইংৰাজী ৱিকিপিডিয়াৰ পৰা কোনো চিত্ৰ ইয়াত আপল’ড কৰিব বিচাৰিছে, তেনে ওপৰৰ বৰ্ণনা মতে বিচাৰ কৰক যে ফাইলৰ উৎস মুক্ত হয়নে নহয়। যদি নহয় ইয়াত আপল’ড কৰিব পাৰে। এনে ক্ষেত্ৰত কেৱল মাত্ৰ ইংৰাজী ৱিকিপিডিয়াৰ সংয়োগ দিলেই নহব। চাওক, তাত মূল কোনো উৎস দিয়া আছে নেকি। যদি আছে আপুনিও সেই উৎস দিব লাগিব। যাতে ইয়াত তাৰ স্বতন্ত্ৰ ভাৱে কপিৰাইট যোগ্যতা বিচাৰ কৰিব পৰা যায়।)\nএই ফাইলটোৰ সৃষ্টিকৰ্তা অন্য এজন, যিয়ে মোক এইটো ৱিকিপিডিয়াত ব্যৱহাৰ কৰাৰ অনুমতি দিছে অথবা এই ফাইলটো মুক্ত অনুজ্ঞাপত্ৰৰ আওতাভুক্ত।\nএই ফাইলৰ উৎস মাৰ্কিন যুক্তৰাষ্���্ৰৰ ফেডাৰেল চৰকাৰৰ (ৰাজ্যিক আৰু স্থানীয় চৰকাৰৰ মাজৰ নহয়)\nএই চিত্ৰখন ফ্লিকাৰত পাইছো।\nচিত্ৰখন প্ৰচাৰ-উৎসাহবৰ্ধক আলোকচিত্ৰ, এইখন বিজ্ঞাপন, প্ৰেছ কিট বা অন্যান্য প্ৰচাৰ-উৎসাহবৰ্ধক উৎসৰ পৰা পোৱা গৈছে।\nএইখন এখন এটা ঐতিহাসিকভাৱে গুৰুত্বপূৰ্ণ সৌজন্যমূলক কামত ব্যৱহাৰযোগ্য চিত্ৰ।\nচিত্ৰখন কিতাপ, ডিভিডি, বাতৰি কাকত, আলোচনী ইত্যাদিৰ বেটুপাত।\nচিত্ৰখন এটা স্ক্ৰীনশ্বট যিটো কোনো চলচ্চিত্ৰ, দূৰদৰ্শন অনুষ্ঠান, কম্পিউটাৰ গেম, ৱেবছাইট, কম্পিউটাৰ প্ৰগ্ৰেম, সংগীত ভিডিঅ’ বা অন্যান্য উৎসৰ পৰা পোৱা হৈছে।\nএইটো এটা প্ৰতীক (Logo): এটা সংস্থা, ব্ৰেণ্ড, দ্ৰব্য, জনগণৰ সুবিধাৰ, অথবা অন্যান্য কৰবাত উপলদ্ধ।\nচিত্ৰখন কোনো ডাকঘৰৰ মোহৰ, টিকট অথবা মুদ্ৰাৰ।\nচিত্ৰখন এটা ৱেবছাইটত পাইছো।\nম‍ই নাজানো যে চিত্ৰখনৰ সৃষ্টিকৰ্তা কোন, বা ম‍ই নিশ্চিত নহয় যে ইয়াত দিয়া কোনখন অনুজ্ঞাপত্ৰ সঠিক হ’ব।\nম‍ই ইয়াৰ অনুজ্ঞাপত্ৰ কি হ’ব, সেয়া জানিবৰ বাবে সাহায্য বিচাৰো অথবা ম‍ই মিডিয়া কপিৰাইট আৰু সৌজন্যমূলক ব্যৱহাৰৰ নীতি নিৰ্দেশনা সম্পৰ্কে জানিবলৈকো সহায় বিচাৰো।\nঅনুজ্ঞাপত্ৰ কোনখন হ’ব আৰু ইয়াৰ কপিৰাইট টেগ কি সেয়া জনাৰ বাবে ৱিকিপিডিয়া কপিৰাইট টেগ (ইংৰাজী) চাওক, য’ত আপুনি এখন সম্পূৰ্ণ তালিকা পাব। যদি আপুনি আমাৰ ৱিকিপিডিয়াৰ চিত্ৰ আপল’ডৰ পদ্ধতি (ইংৰাজী) আৰু ছবি ব্যৱহাৰৰ নীতিৰ সম্পৰ্কে সুপৰিচিত আৰু ইতিমধ্যে চিত্ৰৰ অনুজ্ঞাপত্ৰৰ প্ৰয়োগ কৰিব পাৰে, তেন্তে পোনপটীয়াকৈ আপল’ড ফৰ্মত গৈ আপল’ড কৰক।\nYou must be an established user logged in here on the English Wikipedia before you can upload files directly to this project. If the image you are attempting to upload is free content, please consider uploading it instead to the Wikimedia Commons as explained above, where it can then be displayed directly on all Wikimedia projects, including here on the English Wikipedia.\n"https://as.wikipedia.org/w/index.php?title=ৱিকিপিডিয়া:আপল’ড/পূৰ্বৰ_প্ৰক্ৰিয়া&oldid=110215"ৰ পৰা অনা হৈছে\nএই পৃষ্ঠাখন ০৬ জানুৱাৰী, ২০১৩ তাৰিখে ১৭:১৯ বজাত অন্তিম সংশোধন কৰা হৈছিল।


আই লাভ ইউ -অৰুণাভ পাপ-অফ-মহন্ত – ফটাঢোল\nআই লাভ ইউ -অৰুণাভ পাপ-অফ-মহন্ত\n২০০২ চনৰ ঘটনা, অসমৰ বাহিৰত পঢ়ি আছোঁ, হোষ্টেলত থাকোঁ। তেতিয়াই এজন ব্যতিক্ৰমী অসমীয়া চিনিয়ৰৰ সান্নিধ্য লাভ কৰাৰ সৌভাগ্য হৈছিল- কাৰ্তিক শৰ্মা দা। কাৰ্তিক মানে সঁচাকৈয়ে কাৰ্তিক, তাতে আকৌ দুৰ্দান্ত প্ৰেমিক। খুব কম সময়ৰ ভিতৰতেই অনেক লেখত লবলগীয়া বিফল প্ৰেম কাহানীৰ নায়ক হৈ পৰিছিল তেখেত। তেখেতে জাতি-ধৰ্ম-ভাষা-বৰ্ণ নিৰ্বিশেষে প্ৰেম কৰি যায়, বেছিভাগেই ৱান-চাইডেদ যদিও কৰি যায়৷ (প্ৰেম মানে প্ৰথম দৰ্শনতেই পৰিয়াল পৰিকল্পনালৈকে ভাবি দিয়ে)। দেখনীয়াৰ আৰু স্মাৰ্ট হোৱা স্বত্বেও কিয়নো বাৰে বাৰে বিফল হৈ থাকিছিল আমিও ভাবি নাপাইছিলোঁ।\nসেই সময়ত দূৰণিৰ লোকৰ লগত মনৰ ভাব আদান-প্ৰদান কৰাৰ প্ৰধান উপায় আছিল চিঠি। সেই সময়ত তেখেতৰ এটা মধুৰ সম্পৰ্ক চলি আছিল (তেখেতে কোৱা মতে) গুৱাহাটী নিবাসী কোনোবা পল্লৱীৰ লগত, তেখেতৰ মৰমৰ ‘পল্লু’। পল্লুৰ চিঠি আহিলে তেখেতৰ মুখৰ জ্যোতি আৰু উজ্জ্বলতাত আমাৰ চকু চাট মাৰি ধৰে, বেছি মুড ভালে থাকিলে মাজে মাজে সৰু-সুৰাকৈ এটা পাৰ্টিও পোৱা যায়। তেখেতৰ অনুপস্থিতিত এদিন হোষ্টেলৰ তলাবন্ধ পোষ্টবক্সৰ ভিতৰত পল্লুৰ চিঠি এখন দেখিলোঁ। প্ৰেকটিকেলত ভেকুলি কটা-চিঙা কৰিবলৈ থোৱা চেপনা এখনেৰে অনেক কষ্টৰ মূৰত চিঠিখন উলিয়ালোঁ। ধীমান দাৰ ৰূমলৈ গৈ খুব সাৱধানেৰে বেজী এটাৰ সহায় লৈ লেফাফাটোৰ এটা ফাল খুলি চিঠিখন উলিয়াই পঢ়িলোঁ। নিৰাশ হ’লোঁ, কাৰণ আশাকৰা মতে চিঠিখনত ৰসাল, গৰম, বিতৰ্কিত একো নাই, সাধাৰণ হাই-হেল্লো টাইপৰ চিঠি। ধীমান দাই এটা প্ৰস্তাব দিলে- চিঠিখন ৰসাল বনোৱা যাওক! মানি ল’লোঁ- শুভকামত দেৰি কিহৰ?\nচাৰি পাঁচটা ডট পেন চেষ্টা কৰা হ’ল চিঠিৰ লগত Shade মিলাবলৈ৷ চিঠিখনৰ শেষৰ শাৰীটো আৰু ‘ইতি’ৰ মাজত থকা খালী ঠাইখিনিত ধীমান দাই আমিৰ খানৰ দৰে পাৰ্ফেকচনেৰে ইংৰাজীৰ ব্লক লেটাৰত লিখি দিলে- আই লাভ ইউ। তাৰ পাছত চিঠিখন আকৌ আঠা লগাই আগৰদৰে কৰি পোষ্টবক্সত ভৰোৱা হ’ল। তাৰ পাছত আমি গোটেইবোৰে পোষ্টবক্সটোৰ সমুখৰ বাৰান্দাখনত বহি এটা দীঘলীয়া আড্ডা দিলোঁ- মাজতে কাৰ্তিক দাই হাতত চেপনাডাল লৈ তিনিবাৰমান আহি গ’ল- সুযোগ নাপালে চিঠিখন উলিওৱাৰ, তলা খুলি দিবলৈ ৱাৰ্ডেনো আহি পোৱা নাই। আমাক বাৰে বাৰে কয়-\n“অই আজি তহঁতৰ বেলেগ কাম-কাজ নাই নেকি?”\nঅৱশেষত অধৈৰ্য্য হৈ আমাৰ সমুখতেই উলিয়াবলৈ ল’লে৷ পৰিকল্পনামতেই আমিও ব্ৰহ্মকামোৰ দিলোঁ। আমাকো দেখুৱাব লাগিব পল্লুৰ চিঠি৷ এজনে ক’লে চিঠিখন সি খুলিব যিহেতু লেটাৰবক্সত প্ৰথম সি দেখিছিলে (কাৰণ আছিল কাৰ্তিকদাই চিঠিখন আগতে খোলা বুলি গম নাপায় যাতে)৷ এটা উৎসৱমুখৰ পৰিবেশত চিঠিখন ফ’ৰ্মেলি পঢ়া হ’ল। “আই লাভ ইউ”টো দেখি আনন্দিত হোৱাতকৈ বেছি আচৰিত হোৱা যেন লাগিল তেখেতক। লগে লগে সিদ্ধান্ত৷ ৰাতি এটা ডগৰা পাৰ্টি হ’ব। কিন্তু আমি তিনিজনমানে ডিমাণ্ড কৰিলোঁ, সৰুকৈ দিনতেই এটা ফ্ৰূট জুচ পাৰ্টি কৰা যাওক। কথামতেই কাম, জুচ খাই থাকোঁতে তেখেতৰ এটা বাক্যই মোক চৰ্চৰনী খাবলৈ বাধ্য কৰিলে,\n“অৱশেষত ছোৱালীয়ে সাহস দেখুৱাই দিলে ন’? কিমান দিন নোকোৱাকৈ থাকিব?”\nৰাতিৰ হাই-প্ৰফাইল পাৰ্টিটোৰ পাছত কাৰ্তিকদা ওলাল ওচৰৰ পিচিওটোৰ পিনে৷ পিছে পিছে মই আৰু ধীমানদা। চিনাকি পিচিওটোৰ মালিকজনৰ লগত আমাৰ দুজনৰ ভাল বন্ধুত্ব আছিল। ডাবল-লাইন পিচিওটোৰ প্ৰধান ফোনটোৰপৰা কাৰ্তিকদাৰ ফোনটোৰ কথোপকথনখিনি শুনাবলৈ অনুৰোধ কৰিলোঁঁ৷ কাৰণটোও বুজাই ক’লোঁ। মালিকজনে ৰস পালে, আৰু মানি ল’লে। ৰিচিভাৰটোৰ মুখ ঢাকি কাৰ্তিকদাই ইতিমধ্যে আৰম্ভ কৰি দিয়া বাৰ্তালাপ মন দি শুনিবলৈ ল’লোঁ।\nকাৰ্তিকদা : হমম… কি লিখিছা চিঠিত?\nপল্লু : কিনো লিখিলোঁ?\nকাৰ্তিকদা : এই যে শেষৰপিনে লিখিছিলা?\nপল্লু : কি?\nকাৰ্তিকদা : আই লাভ ইউ লিখিলা যে….\nপল্লু : পাগল হ’লা নে কি?\nকাৰ্তিকদা : বুজিছোঁ…ওচৰত কোনোবা আছে ন’?\nপল্লু : আকৌ মদ খাইছা?\nকাৰ্তিক দা : একো নাই দিয়া, লাজ অকৌ কিয় কৰিছা?\nপল্লু : ননচেন্স… ফোন নকৰিবা আৰু…\nআৰু নোৱাৰিলোঁ শুনিব, ওলাই আহিলোঁ। ভয় লাগিল, ফাঁকি মাৰি ৰাম খাৱন দিলোঁ, পেট বেয়া নহয়তো!এতিয়া কেতিয়াবা ভাবোঁ, আমি এইবোৰ নকৰিলে ভৱিষ্যতে এটা প্ৰেমকাহানীৰ জন্ম হ’লহেঁতেন নেকি বাৰু?\nসমালোচনাৰ কথা- উৎপল দত্ত »\nপাপ অফ মহন্ত! মজা লাগিল


নাৰী দিৱসৰ শুভেচ্ছাৰে\nযদিও মোৰ বাবে সকলো দিনেই নতুন । সকলো দিনেই এটা দিৱস । তথাপি অনুভৱ কৰিছোঁ আজিৰ দিনটোৰ বিশেষ গুৰুত্ব আছে । আজি যে আন্তৰ্জাতিক নাৰী দিৱস !\nমোৰ জীৱনত নাৰীৰ সৱল উপস্থিতি মাৰ যোগেদি প্ৰথম অনুভৱ কৰিছিলোঁ। মোক জীৱনবোধৰ প্ৰথম পাঠ শিকোৱা শিক্ষকগৰাকী হ'ল মোৰ মা । মাৰ এতিয়া বয়স হৈছে । হলেও মাৰ সৈতে থকা গভীৰ বন্ধুত্বই মোক অনেক আলি দোমোজাত সঠিক সিদ্ধান্ত লোৱাত সহায় কৰিছে ।\nমোৰ আনুষ্ঠানিক শিক্ষাৰ সুদীৰ্ঘ পৰিক্ৰমাত বাইদেউ সকলৰ ( শিক্ষয়িত্ৰী ) বিশিষ্ট বৰঙণি আছে । এই মুহূৰ্তত মোৰ মনলৈ আহিছে উত্তৰ লখিমপুৰ মহাবিদ্যালয় আৰু পুনে বিশ্ববিদ্যালয়ত মোক পঢ়োৱা বাইদেউসকলৰ মুখবোৰ । কিমান যে মৰম আৰু আদৰ-যত্নৰ মাজত বাট বুলিবলৈ সুযোগ লাভ কৰিছিলোঁ ! এইসকলেই নাৰী, যি মাদাৰ টেৰেছাই কোৱাৰ দৰে কাৰোবাৰ জীৱনলৈ আশীৰ্বাদ হৈ আহে । এনে বহু নাৰীৰ আশীৰ্বাদ আৰু মৰম পাই মই ধন্য হৈছোঁ ।\nমই সঘনাই নদী আৰু নাৰীৰ প্ৰেমত পৰোঁ । মোৰ গাঁৱৰ দুকাষে বৈ গৈছে দুখন নৈ - কঢ়া আৰু চাৰিকড়ীয়া । কঢ়াক কিবা কাৰণত মই আজিও ভাল পাব নোৱাৰিলোঁ । চাৰিকড়ীয়াক কিন্তু মই ভাল পাওঁ । আশৈশৱ প্ৰেমত পৰিছো এই নদীৰ ।\nপ্ৰকৃততে সকলো বিদ্বান নাৰীয়েই (enlightened ) মোৰ বাবে এখন নৈৰ দৰে,যাৰ পাৰত বহি অনুভৱ কৰিব পাৰি হৃদয়ৰ বিশালতা । গাব পাৰি জীৱনৰ জয় গান ।


ৰামানন্দ সাগৰ - অসমীয়া ৱিকিপিডিয়া\n(চন্দ্ৰমৌলি চোপ্ৰাৰ পৰা পুনঃনিৰ্দেশিত)\n২৯ ডিচেম্বৰ, ১৯১৭\nলাহোৰ, পাঞ্জাৱ,পাকিস্তান, ব্ৰিটিছশাসিত ভাৰত\n১২ ডিচেম্বৰ, ২০০৫ (৮৭ বছৰ)\nচিত্ৰ পৰিচালক, পৰিচালক, লেখক\nৰামানন্দ সাগৰ (২৯ ডিচেম্বৰ ১৯১৭– ১২ ডিচেম্বৰ২০০৫) (জন্মতে চন্দ্ৰমৌলি চোপ্ৰা) আছিল এগৰাকী ভাৰতীয় ছবি নিৰ্দেশক আৰু ধাৰাবাহিক নিৰ্মাতা। পৌৰাণিক ভাৰতীয় মহাকাব্য "ৰামায়ণ"ৰ কাহিনীৰ আধাৰত তেখেতে নিৰ্মাণ কৰা "ৰামায়ণ" শীৰ্ষক ধাৰাবাহিকখন ১৯৮৭ চনত টেলিভিছনত সম্প্ৰচাৰিত হৈছিল আৰু বিপুল জনপ্ৰিয়তা অৰ্জন কৰিছিল। ২০০০ চনত ভাৰত চৰকাৰে তেখেতেক সন্মানীয় পদ্মশ্ৰী সন্মানেৰে বিভূষিত কৰে।\nবৰ্তমান পাকিস্তানৰ লাহোৰৰ আচল গুৰুত ৰামানন্দ সাগৰৰ জন্ম হৈছিল। ৰামানন্দ সাগৰক তেখেতেৰ আইতাকে(মাকৰ মাক) ভৰণ-পোষণ কৰিছিল। পুত্ৰ-সন্তানহীন আইতাকেই তেখেতেৰ নামটো চন্দ্ৰমৌলি চোপ্ৰাৰ পৰা সলনি কৰি ৰামানন্দ সাগৰ ৰাখিছিল। ১৯৪২ চনত সংস্কৃত আৰু পাৰ্চী ভাষাত সোণৰ পদকসহ তেখেতে পাঞ্জাৱ বিশ্ববিদ্যালয়ৰ পৰা ঊত্তীৰ্ণ হৈছিল। ডেইলি মিলাপ নামৰ বাতৰি-কাকত এখনৰো তেখেত সম্পাদক আছিল। তেখেতে বহুকেইটা চুটি গল্প, উপন্যাস, কবিতা, নাট্য লিখিছিল। সেইবোৰ ৰচনা কৰোঁতে তেখেতে ৰামানন্দ চোপ্ৰা, ৰামানন্দ বেদী, ৰামানন্দ কাশ্মিৰী নাম ব্যৱহাৰ কৰিছিল। ১৯৪২ চনত তেওঁ যক্ষ্মাত আক্ৰান্ত হয় আৰু তেতিয়া তেওঁ "ডায়েৰি অৱ এ টি.বি. কলম" নামৰ স্তম্ভ এটাত তেওঁৰ যক্ষ্মা-বিৰোধী যুঁজৰ বিষয়ে লিখে। লাহোৰৰ "আদাব-এ-মাছৰিক" আলোচনীত এই স্তম্ভটো ধাৰাবাহিক হিচাপে প্ৰকাশিত হৈছিল।\n১৯৩২ চনৰ নিৰ্বাক ছবি Raiders of the Rail Roadত ৰামানন্দ সাগৰে ক্লেপাৰ বয় হিচাপে কৰ্মজীৱনৰ পাতনি মেলে।\n'৫০ৰ দশকত ৰামানন্দ সাগৰে পৃথ্বীৰাজ কাপুৰ পৃথ্বী থিয়েটাৰত এগৰাকী সহকাৰী মঞ্চ প্ৰবন্ধক হিচাপে যোগদান কৰে। কাপুৰৰ পিতৃসুলভ তত্ত্বাৱধানত তেখেতে তেতিয়াই কেইখনমান নাটো পৰিচালনা কৰে।\n১৯৬০ চনত তেখেতে "পেইগাম" ছবিৰ বাবে শ্ৰেষ্ঠ সংলাপ-লিখোঁতাৰ ফিল্মফেয়াৰ বঁটা অৰ্জন কৰে। সেই ছবিখনৰ পৰিচালক আছিল এছ.এছ. ভাছান। অভিনয় কৰিছিল দিলীপ কুমাৰ, বৈজয়ন্তীমালা আৰু ৰাজ কুমাৰৰ দৰে শিল্পীয়ে।\nতেখেতৰ দুখনামন সফল চলচ্চিত্ৰ হৈছে ঘুংঘত, আৰ্জু-যি দুখন ছবিয়ে যথাক্ৰমে ১৯৬০ আৰু ১৯৬৫ চনত ব্লকবাষ্টাৰৰ মৰ্যাদা পাইছিল। ১৯৬৪ চনত তেখেতে ক্লাছিক হিন্দী ছবি জিন্দেগী নিৰ্মাণ কৰে। ১৯৬৮ চনত আঁখে ছবিৰ বাবে তেখেতে শ্ৰেষ্ঠ পৰিচালকৰ ফিল্মফেয়াৰ বঁটা লাভ কৰে। ধৰ্মেন্দ্ৰ আৰু মালা সিনহাই অভিনয় কৰা স্পাই-থ্ৰিলাৰ ছবিখন ১৯৬৮ চনৰ উল্লেখযোগ্য ছবিৰ ভিতৰত তালিকাভুক্ত হৈছিল।\n১৯৮৫ চনত ৰামানন্দ সাগৰে দাদা দাদী কি কাহিনীয়াৰ জৰিয়তে টেলিভিছনৰ জগতত পদাৰ্পণ কৰে। সেইখনৰ পৰিচালক আছিল তেওঁৰ পুত্ৰ মোতি সাগৰ। ৰামানন্দ সাগৰে সেইখন প্ৰযোজনা কৰিছিল। ১৯৮৬ চনত ৰামানন্দ সাগৰে বিক্ৰম আৰু বেতাল ধাৰাবাহিক পৰিচালনা কৰে। পৰৱৰ্তী কালত তেওঁলোকে সাগৰ আৰ্ট বেনাৰৰ অধীনত ভাৰতীয় পৌৰাণিক কাহিনী অথবা ইতিহাসজড়িত কাহিনীৰে ধাৰাবাহিক নিৰ্মাণ কৰি গৈ থাকে। ১৯৮৭ চনৰ ২৫ জানুৱাৰী তাৰিখে তেওঁ নিৰ্মাণ কৰা ৰামায়ণ(ধাৰাবাহিক)ৰ প্ৰথমটো খণ্ড দূৰদৰ্শনযোগে সম্প্ৰচাৰিত হয়। তেখেতৰ অইন দুখন জনপ্ৰিয় টিভি ধাৰাবাহিক হৈছে কৃষ্ণ, লৱ-কুশ। ইয়াৰ বাহিৰেও তেখেতে ধাৰাবাহিক আলিফ লেইলা আৰু ছাই বাবা নিৰ্মাণ কৰে।\n২০১৯ চনৰ ডিচেম্বৰত তেওঁৰ পুত্ৰ প্ৰেম সাগৰে পিতৃৰ জীৱন-আধাৰিত গ্ৰন্থ An Epic Life: Ramanand Sagar, From Barsaat to Ramayan প্ৰকাশ কৰে। আত্মজীৱনীখনত তেওঁৰ জীৱনৰ সংগ্ৰাম, উত্থানৰ কাহিনী সবিস্তাৰে বৰ্ণিত হৈছে।\nপদ্মশ্ৰী, ২০০০ চনত।\nশ্ৰেষ্ঠ সংলাপকাৰৰ ফিল্মফেয়াৰ বঁটা, ১৯৬০ চনত। (পেইগাম ছবিৰ বাবে)\nশ্ৰেষ্ঠ পৰিচালকৰ ফিল্মফেয়াৰ বঁটা, ১৯৬৯ চনত। (আঁখে ছবিৰ বাবে)\n২০০৫ Sai Baba TV series Director\n১৯৯৩ Alif Laila TV Series Director\n১৯৯২ Krishna TV series Director\n১৯৮৮-৮৯ Luv Kush TV series Director\n১৯৮৬ Vikram Aur Betaal TV series Director\n১৯৮৭-৮৮ Ramayan TV series Director\n১৯৮৫ Salma Film Director\n১৯৮৩ Romance Film Director\n১৯৮২ Bagawat Film Director\n১৯৮১ Armaan Film Producer\n১৯৭৯ Hum Tere Ashiq Hain Film Dialogue writer\n১৯৭৯ Prem Bandhan Film Director\n১৯৭৬ Charas Film Director\n১৯৭৩ Jalte Badan Film Director\n১৯৭২ Lalkaar Film Director\n১৯৭০ Geet Film Director\n১৯৬৮ Aankhen Film Director\n১৯৬৫ Arzoo Film Director\n১৯৬৪ Zindagi Film Director\n১৯৬৪ Rajkumar Film Dialogue writer\n১৯৬০ Ghunghat Film Director\n১৯৫৯ Paigham Film Dialogue writer\n১৯৫৮ Raj Tilak Film Writer\n১৯৫৬ Mem Sahib Film Dialogue writer\n১৯৫৪ Bazooband Film Director\n১৯৫২ Sangdil Film Dialogue writer\n১৯৫৩ Mehmaan Film Director\n১৯৫০ Jan Pahchan Film Dialogue writer\n১৯৪৯ Barsaat Film Writer\n↑ "Ramanand Sagar (Indian filmmaker)". Britannica Online Encyclopedia. http://www.britannica.com/EBchecked/topic/1115746/Ramanand-Sagar। আহৰণ কৰা হৈছে: 13 September 2017.\n↑ "Padma Awards". Ministry of Home Affairs, Government of India. 2015. http://mha.nic.in/sites/upload_files/mha/files/LST-PDAWD-2013.pdf। আহৰণ কৰা হৈছে: 13 September 2017.\n↑ 3.0 3.1 3.2 "Early Life". Archived from the original on 26 April 2012. https://web.archive.org/web/20120426081803/http://www.sagartv.com/time-line.htm। আহৰণ কৰা হৈছে: 29 December 2011.\n↑ "Film Making". Archived from the original on 26 April 2012. https://web.archive.org/web/20120426081849/http://www.sagartv.com/film-making.htm। আহৰণ কৰা হৈছে: 29 December 2011.\n↑ "Shashi Kapoor". http://www.junglee.org.in/shashik.html। আহৰণ কৰা হৈছে: 13 September 2017.\n↑ Anuj Kumar (25 July 2012). "Familiar turn". The Hindu. http://www.thehindu.com/todays-paper/tp-features/tp-metroplus/familiar-turn/article3680371.ece। আহৰণ কৰা হৈছে:7May 2013.\n↑ "Top Earners 1960–1969". Box Office India. Archived from the original on3January 2012. https://web.archive.org/web/20120103120747/http://www.boxofficeindia.com/showProd.php?itemCat=123&catName=MTk2MC0xOTY5। আহৰণ কৰা হৈছে: 30 December 2011.\n↑ Lutgendorf, Philip (1991). The Life ofaText: Performing the Ramcharitmanas of Tulsidas. প্ৰকাশক Berkeley, California: University of California Press. পৃষ্ঠা. 12. ISBN 0-520-06690-1.\n↑ "Ramayan – Block Buster in the History of Indian Television". Archived from the original on 19 February 2012. https://web.archive.org/web/20120219000747/http://www.sagartv.com/ramayan.htm। আহৰণ কৰা হৈছে: 30 December 2011.\n↑ "Life and times of Ramanand Sagar" (en ভাষাত). https://www.theweek.in/review/books/2019/12/20/life-and-times-of-ramanand-sagar.html.\n↑ "A son’s tribute, withapinch of realism" (en ভাষাত). https://www.tribuneindia.com/news/reviews/story/a-son’s-tribute-with-a-pinch-of-realism-18652.\n"https://as.wikipedia.org/w/index.php?title=ৰামানন্দ_সাগৰ&oldid=246229"ৰ পৰা অনা হৈছে\nফিল্মফেয়াৰ ছবি নিৰ্মাতা\nএই পৃষ্ঠাখন ১৭ ছেপ্টেম্বৰ, ২০২০ তাৰিখে ২০:০৯ বজাত অন্তিম সংশোধন কৰা হৈছিল।


হঠাৎ লুটি বাগৰ! ভাৰতৰ পৰা কোভাক্সিন ভেকচিন ক্ৰয় নকৰে ব্ৰাজিলে,কিন্তু কিয়?\nগুৱাহাটী , June 30, 2021 5:24 pm\nভাৰতৰ নিজৰ কোভিড ভেকচিন কোভাক্সিন ক্ৰয় কৰিব বুলি কথা দিয়াৰ পিছতো অৱশেষত ব্ৰাজিলৰ চৰকাৰে আজি পূৰ্বৰ সিদ্ধান্তৰ পৰা আঁতৰি আহি এইবুলি কৈছে যে ভাৰতৰ পৰা কোভিড ভেকচিন ক্ৰয় কৰা নহ’ব।\nউল্লেখ্য ভাৰতৰ পৰা ব্ৰাজিলে ২০ নিযুত কোভাক্সিন ভেকচিন ক্ৰয় কৰাৰ কথা আছিল।কিন্তু কিয় হঠাতে ব্ৰাজিলে ভাৰতৰ পৰা কোভাক্সিন ভেকচিন ক্ৰয় কৰাৰ সিদ্ধান্ত বাতিল কৰিলে?\nভাৰতৰ পৰা ভেকচিন ক্ৰয় কৰিবলৈ যি চুক্তি হৈছিল সেই চুক্তিত নানান আসোঁৱাহ থকাৰ বাবেই দেশ খনে ভেকচিন ক্ৰয় কৰাৰ সিদ্ধান্তৰ পৰা আঁতৰি আহিবলৈ বাধ্য হৈছে বুলি বিভিন্ন মহলে প্ৰকাশ কৰিছে।ব্ৰাজিলৰ স্বাস্থ্যমন্ত্ৰীয়ে প্ৰকাশ কৰা মতে এই ক্ষেত্ৰত বিশে। অসুবিধা হোৱা বাবেহে এনে সিদ্ধান্ত লোৱা হৈছে।তেওঁ অৱশ্যে সেই বিশেষ অসুবিধা কি সেয়া উল্লেখ কৰা নাই।\nজানিব পৰা মতে কোভাক্সিনৰ দামৰ বাবেই ব্ৰাজিলে এই সিদ্ধান্ত লৈছে।ভাৰতে প্ৰতিপালি কোভাক্সিনৰ মূল্য ১৫-২০ মাৰ্কিন ডলাৰ নিৰ্ধাৰণ কৰিছিল। কিন্তু ব্ৰাজিলে প্ৰতিটো কোভাক্সিন ভেকচিনৰ দাম ৫ ডলাৰকৈহে দিব বিচাৰিছে।\nউল্লেখ্য ব্ৰাজিলে ভাৰতৰ পৰা কোভিশ্বিল্ড ভেকচিন বিচাৰি প্ৰধানমন্ত্ৰী নৰেন্দ্ৰ মোদীলৈ পত্ৰ প্ৰেৰণ কৰিছিল।\nব্ৰাজিলৰ ৰাষ্ট্ৰপতি জেইৰ বলছোনাৰোই মোদীলৈ লিখা পত্ৰত দুই নিযুত কোভিশ্বিল্ড ভেকচিন ব্ৰাজিলক প্ৰদান কৰিবলৈ টানি অনুৰোধ জনাইছিল।\nআইচিএমআৰ আৰু হায়দৰাবাদৰ ভাৰত বায়’টেকৰ যৌথ উদ্যোগত প্ৰস্তুত কৰা হৈছে এই ভেকচিন।\nভাৰতত এতিয়া চাৰিটা ভেকচিন প্ৰস্তুত হৈছে। সেইকেইটা হৈছে কোভিশিল্ড, কোভাক্সিন, জাইডাক কেডিলাৰ ZyCoV-D আৰু ৰাছিয়াৰ Sputnik-V।


Ciprofloxacin Tablet - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ciprofloxacin Tablet in Assamese\nCiprofloxacin Tablet की जानकारी\nCiprofloxacin Tablet ৰ লাভ আৰু ব্যৱহাৰসমূহ- Ciprofloxacin Benefits & Uses in Assamese- Ciprofloxacin Tablet ar laabh aaru byavaharsamuh\nCiprofloxacin Tablet ৰ পালি আৰু সেয়া কেনেদৰে ল'ব- Ciprofloxacin Dosage & How to Take in Assamese - Ciprofloxacin Tablet ar paali aaru xeya kenedore lobo\nCiprofloxacin Tablet ৰ পাৰ্শ্চক্ৰিয়াসমূহ- Ciprofloxacin Side Effects in Assamese- Ciprofloxacin Tablet ar parshwakriyasamuh\nCiprofloxacin Tablet সংক্ৰান্ত সতৰ্কতাবাণীসমূহ- Ciprofloxacin Related Warnings in Assamese- Ciprofloxacin Tablet xonkranta xatarkatabanisamuh\nঅইন দৰৱৰ সৈতে Ciprofloxacin Tabletৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ciprofloxacin with Other Drugs in Assamese- Oinor xoite Ciprofloxacin Tablet ar gurutor kriya-pratikriya\nCiprofloxacin Tablet মতভেদসমূহ- Ciprofloxacin Contraindications in Assamese- Ciprofloxacin Tablet nishedhsamuh\nCiprofloxacin Tablet ৰ বিষয়ে সততে সোধা প্ৰশ্নসমূহ- Frequently asked Questions about Ciprofloxacin in Assamese- Ciprofloxacin Tablet ar bikhoye satate xodha prashnasamuh\nখাদ্য আৰু মদৰ সৈতে Ciprofloxacin Tablet ক্ৰিয়া-প্ৰতিক্ৰিয়া- Ciprofloxacin Interactions with Food and Alcohol in Assamese- khadya aaru modor xoite Ciprofloxacin Tablet kriya-pratikriya\nCiprofloxacin Tablet ৰ লাভ আৰু ব্যৱহাৰসমূহ - Ciprofloxacin Benefits & Uses in Assamese - Ciprofloxacin Tablet ar laabh aaru byavaharsamuh\nCiprofloxacin Tablet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCiprofloxacin Tablet ৰ পালি আৰু সেয়া কেনেদৰে ল'ব - Ciprofloxacin Dosage & How to Take in Assamese - Ciprofloxacin Tablet ar paali aaru xeya kenedore lobo\nCiprofloxacin Tablet-ৰ উপাদানসমূহ - Ciprofloxacin Active Ingredients in Assamese - Ciprofloxacin Tablet-ar upadaansamuh\nCiprofloxacin Tablet ৰ পাৰ্শ্চক্ৰিয়াসমূহ - Ciprofloxacin Side Effects in Assamese - Ciprofloxacin Tablet ar parshwakriyasamuh\nগৱেষণাৰ ভিত্তিত, Ciprofloxacin Tablet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCiprofloxacin Tablet সংক্ৰান্ত সতৰ্কতাবাণীসমূহ - Ciprofloxacin Related Warnings in Assamese - Ciprofloxacin Tablet xonkranta xatarkatabanisamuh\nCiprofloxacin Tablet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCiprofloxacinৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Ciprofloxacin নাখাব আৰু আপোনাৰ চিকিতসকৰ পৰামৰ্শ লওক।\nCiprofloxacin Tablet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCiprofloxacin এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Ciprofloxacin Tablet কি প্ৰভাৱ দেখা গৈছে?\nCiprofloxacinৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Ciprofloxacin Tablet কি প্ৰভাৱ দেখা গৈছে?\nCiprofloxacinৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Ciprofloxacin Tablet ৰ কি প্ৰভাৱ দেখা গৈছে?\nCiprofloxacinএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Ciprofloxacin Tabletৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ciprofloxacin with Other Drugs in Assamese - Oinor xoite Ciprofloxacin Tablet ar gurutor kriya-pratikriya\nCiprofloxacin Tablet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCiprofloxacin Tablet মতভেদসমূহ - Ciprofloxacin Contraindications in Assamese - Ciprofloxacin Tablet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ciprofloxacin Tablet লোৱা অনুচিত যাতে -\nCiprofloxacin Tablet ৰ বিষয়ে সততে সোধা প্ৰশ্নসমূহ - Frequently asked Questions about Ciprofloxacin in Assamese - Ciprofloxacin Tablet ar bikhoye satate xodha prashnasamuh\nএই Ciprofloxacin Tablet-এ অভ্য়াস বা নিচাৰ সৃষ্টি কৰে নেকি?\nহয়, আপুনি Ciprofloxacinৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nনহয়, Ciprofloxacin লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Ciprofloxacin লওক।\nনহয়, মানসিক ৰোগৰ চিকিত্সাৰ ক্ষেত্ৰত Ciprofloxacinৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Ciprofloxacin Tablet ক্ৰিয়া-প্ৰতিক্ৰিয়া - Ciprofloxacin Interactions with Food and Alcohol in Assamese - khadya aaru modor xoite Ciprofloxacin Tablet kriya-pratikriya\nখাদ্য আৰু Ciprofloxacin Tabletৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে Ciprofloxacin খোৱাটোৱে হানিকাৰক প্ৰভাৱ পেলাব পাৰে। এইবিষয়ে আপোনাৰ ডাক্তৰৰ পৰামৰ্শ লওক।\nমদ আৰু Ciprofloxacin Tabletৰ মাজৰ প্ৰতিক্ৰিয়া\nমদৰ সৈতে Ciprofloxacin সেৱন কৰাটো বিপজ্জনক হ'ব পাৰে।\nCiprofloxacin Tablet ৰ অনুকল্প - Substitutes for Ciprofloxacin in Assamese\nআপুনি বা আপোনাৰ পৰিয়ালৰ কোনোবাই Ciprofloxacin Tablet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ciprofloxacin Tablet ব্যৱহাৰ কৰিছিল নেকি?\nআপুনি কিমান পৰিমাণে Ciprofloxacin Tablet সেৱন কৰিছিল?\nআপুনি Ciprofloxacin Tablet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ciprofloxacin Tablet সেৱন কৰে?


জয়কান্তন - অসমীয়া ৱিকিপিডিয়া\n(জয়কান্থনৰ পৰা পুনঃনিৰ্দেশিত)\n২০১২ চনত জয়কান্তন\n২৪ এপ্ৰিল, ১৯৩৪\nকুড্ডালুৰ, দক্ষিণ আৰকট জিলা, মাদ্ৰাজ প্ৰেছিডেন্সী, ব্ৰিটিছ ভাৰত\n০৮ এপ্ৰিল, ২০১৫ (৮০ বছৰ)\nঔপন্যাসিক, গল্পকাৰ, চিত্ৰ নাট্যকাৰ, চলচ্চিত্ৰ নিৰ্মাতা\nঅৰ্ডাৰ অৱ ফ্ৰেণ্ডশ্বিপ\nড. জয়কান্তন (ইংৰাজী: Jayakanthan; জন্ম : ২৪ এপ্ৰিল, ১৯৩৪ – ৮ এপ্ৰিল, ২০১৫), জনপ্ৰিয় নাম : জেকে, হ'ল এগৰাকী ভাৰতীয় লেখক, সাংবাদিক, সু-বক্তা, চলচ্চিত্ৰ নিৰ্মাতা, সমালোচক আৰু সক্ৰিয় সমাজ-কৰ্মী। ৯ বছৰ বয়সতে, পঞ্চম শ্ৰেণীলৈকে পঢ়াৰ পাছত তেওঁ বিদ্যালয়লৈ যোৱা বাদ দিছিল আৰু মাদ্ৰাজলৈ গৈ ভাৰতীয় কমিউনিষ্ট পাৰ্টিত যোগদান কৰিছিল।চিপিআইৰ অফিচতে তেওঁ চিনাকী হৈছিল বিশ্ব সাহিত্যৰ সৈতে আৰু তেওঁৰ প্ৰথমটো লেখা ছপা হৈছিল পাৰ্টিৰ পুস্তিকাত। তাৰ পিছত আৰু তেওঁ থমকি ৰোৱা নাই। ছয় দশকজোৰা সাহিত্যিক জীৱনত জয়কান্তনে লিখি উলিয়াইছে, দুখনকৈ আত্মজীৱনীৰ উপৰিও ৪০খন উপন্যাস আৰু ২০০ গল্প। কেৱল সাহিত্যকাৰ হৈ নাথাকি তেওঁ দুখনকৈ চলচ্চিত্ৰও নিৰ্মাণ কৰিছিল। তেওঁৰ চাৰিখন উপন্যাসৰ আধাৰতো চলচ্চিত্ৰ নিৰ্মিত হৈছে।\nতেওঁৰ অৱদানক স্বীকৃতি জনাই তেওঁক ভাৰতৰ সৰ্বোচ্চ সাহিত্য সম্মান জ্ঞানপীঠ বঁটা (২০০২) আৰু সাহিত্য অকাডেমি বঁটা (১৯৭২) প্ৰদান কৰা হৈছে। ভাৰত চৰকাৰে ২০০৯ চনত তেওঁ পদ্মভূষণেৰে বিভূষিত কৰিছে। ১৯৭৮ চনত তেওঁ ছোভিয়েট দেশ নেহৰু বঁটা আৰু ২০১১ চনত ৰাছিয়ান চৰকাৰৰ অৰ্ডাৰ অৱ ফ্ৰেণ্ডশ্বিপ লাভ কৰিছে। শ্ৰেষ্ঠ কাহিনী লেখক হিচাপে ১৯৭৮ চনত তেওঁ তামিলনাডু ৰাজ্যিক চলচ্চিত্ৰ বঁটা লাভ কৰিছে।\n৮ এপ্ৰিল, ২০১৫ চনত তেওঁ মৃত্যুবৰণ কৰে।\n↑ S., Dorairaj (2012). "Social realist". Frontline. http://www.frontline.in/static/html/fl2919/stories/20121005291910400.htm। আহৰণ কৰা হৈছে: 10 April 2015.\n↑ S, Viswanthan. "A writer in his world". Frontline. http://www.frontline.in/static/html/fl2208/stories/20050422000708500.htm.\n↑ "Jnanapith winner Jayakanthan dead". The Hindu. 8 April 2015. http://www.thehindu.com/news/cities/chennai/tamil-writer-jayakanthan-dead/article7081930.ece.\n↑ 4.0 4.1 "Legendary Tamil writer Jayakanthan 'JK' passes away". Rediff.com.9April 2015. http://www.rediff.com/news/report/legendary-tamil-writer-jayakanthan-jk-passes-away/20150409.htm। আহৰণ কৰা হৈছে: 10 April 2015.\n"https://as.wikipedia.org/w/index.php?title=জয়কান্তন&oldid=304924"ৰ পৰা অনা হৈছে\nতামিল ভাষাৰ সাহিত্য অকাডেমি বঁটা বিজয়ী\nএই পৃষ্ঠাখন ২৫ অক্টোবৰ, ২০২১ তাৰিখে ০৯:৫০ বজাত অন্তিম সংশোধন কৰা হৈছিল।


ভাত-ঘুমটি আৰু 'ৰোল নং ৩৫' :: ছাত্ৰাবাসৰ এডোখৰ -৬ (দিগন্ত যাদৱ শৰ্মা) - সাহিত্য ডট অৰ্গ\nভাত-ঘুমটি আৰু ‘ৰোল নং ৩৫’ :: ছাত্ৰাবাসৰ এডোখৰ -৬ (দিগন্ত যাদৱ শৰ্মা)\nসময় দিনৰ এক বাজি ত্ৰিশ মিনিট। মহাবিদ্যালয়ৰ শ্ৰেণীকোঠা।\n: Attention Please Students, Roll No.1\n: Present Sir\n: Roll No. 2……. Roll No. 3……. ……..\nবংশগতিতত্ত্ব বিজ্ঞানৰ ডঃ মজুমদাৰ চাৰে হাজিৰা বহীত ছাত্ৰ-ছাত্ৰীসকলৰ উপস্থিতিৰ খতিয়ান লৈ আছে।\n: Roll No. 18\nচাৰ ক্ষন্তেক সময় ৰ’ল। মূৰটো ডাঙি সন্মুখলৈ চালে। সন্মুখত বহা আন ছাত্ৰ-ছাত্ৰীবোৰেও ডিঙি ঘূৰাই পিছলৈ চালে।\n: Sirrrrr… Biplab Kr. Das.\nচাৰে ‘ৰোল নং ১৮’লৈ কিছু সময় চাই থাকি আকৌ উপস্থিতিৰ খতিয়ান ল’বলৈ আৰম্ভ কৰিলে। যেন কিবা এটা সুধিব লৈছিল, কিন্তু নুসুধিলে।\n: Roll No. 35\nসঁহাৰি নোপোৱাত চাৰ অকণমান সময় ৰৈ সন্মুখলৈ চালে। তাৰ মানে মনোজ বৰা অনুপস্থিত। মনোজ বৰাৰ ‘ৰোল নং ৩৫’। বাকী ছাত্ৰ-ছাত্ৰীবোৰে ‘ৰোল নং ১৮’ত উপস্থিতি দিয়াজনৰ ফালে চাই ফিচিঙা-ফিচিঙি লগালে।\n: Roll No. 36…….. Roll No. 37………\n১.৩০ বজাৰ ‘ক্লাছ’টোত বৰ টোপনি টোপনি ভাব হয়। ১২ বজাত ‘ক্লাছ’ শেষ কৰি গা-পা ধুই ভাত খাই ছাত্ৰাবাসৰ পৰা আকৌ আহিবৰ হয়েই। দৌৰাদৌৰি লাগি যায়। শ্ৰেণীকোঠাৰ ভিতৰত চকু দুটা জোৰকৈ মেলি ৰাখিবলগীয়া অৱস্থাৰহে সৃষ্টি হৈছিল। কেতিয়াবা ‘টম এন্ড জেৰি’ৰ দৰে চকুত জুইশলা কাঠী লগাই লোৱাৰ কথা পাতি ধেমালিও কৰিছিলোঁ। এনেকুৱা হ’লে চাৰে কি কয় মূৰত নোসোমাই। ওলোটাই সুধিলেহে বৰ বিপদত পৰিছিলোঁ। এটাই ৰক্ষা যে ১.৩০ বজাত ‘ক্লাছ’ সপ্তাহটোত দুটাহে থাকে। বাকী বাৰকেইটাত আবেলিৰ ‘ক্লাছ’কেইটা ২.১৫ৰ পৰাহে আৰম্ভ হয়। সেয়ে কিছুমানে ১.৩০ বজাত শ্ৰেণীত অনুপস্থিত থাকে। ভাত খাই অলপ জিৰণি লয়। আজি অৱশ্যে ডঃ মজুমদাৰ চাৰৰ ‘ক্লাছ’ নাছিল। তেওঁ বেছিভাগ গৱেষণাৰ কামতেই ব্যস্ত থাকে। মহন্ত চাৰৰহে ‘ক্লাছ’ আছিল। কিন্তু মহন্ত চাৰ ‘চেমিনাৰ’ এখনলৈ যাবলগীয়া হোৱাত মজুমদাৰ চাৰ আহিছিল। গোটেই ‘পিৰিঅ’ড’টোত ‘ৰোল নং ১৮’ত উপস্থিতি দিয়াজনে ইচাটি-বিচাটি কৰি থাকিল। ইয়াৰ পিছত সি ভেষজবিজ্ঞানৰ ‘ক্লাছ’ টো কৰি চিধা ছাত্ৰাবাস পালেগৈ।\nদৰ্জাখনত ভৰিৰে এক গোৰ দিওঁতে মহা আৰামেৰে ফস্তি মাৰি শুই থকা বিপ্লব ধৰফৰাই উঠি বহিল।\n:“চাল্লা গাহৰি, তই ইয়াত মহা আৰামেৰে ফস্তি মাৰি শুই থাকিবি। আৰু মই তোৰ ‘প্ৰক্সি’ দি কোনোমতেহে ধৰা নপৰাকৈ থাকিলোঁ। ইফালে মোৰ উপস্থিতিটোও এনেয়ে গ’ল। তোৰ ‘প্ৰক্সি’ দিওঁতে চাৰে যেনেকৈহে মোৰ ফালে চাই মোৰ নাম সুধিলে।” – কথাখিনি মনোজ বৰাই খং আৰু দুখত কৈছিল।\n:“ধেৎ তই এটা বুৰ্বক। কেনেকৈনো ধৰা পৰ’? মই দেখোন কিমান ‘প্ৰক্সি’ মাৰিলোঁ, এবাৰো ধৰা পৰা নাই। পিছে তই কাৰ নাম ললি? মোৰ নে তোৰ? হা: হা: হা:” – কথাখিনি কওঁতে বিপ্লবৰ হাহিঁ উঠি গ’ল।\n:“কাৰ নাম লবি আৰু। ‘ৰোল নং ১৮’ যিহেতু তোৰেই, গতিকে তোৰ নামটোৱে মোৰ নাম বুলি ক’লো।”\n:“হ’ব দে, তই চিন্তা নকৰিবি। পিছত তোৰ ‘প্ৰক্সি’ মাৰি ধাৰ মাৰি দিম। তোৰ ‘ৰোল নং’ ৩৫ আছিল, নহয়নে? পিছে মহন্ত চাৰে আজি কোনটো পাঠ বুজালে? ‘নোট’খিনি ভালকৈ লিখি আনিছ’ নহয়নে?” – বিপ্লবৰ অলপমান বেয়া লাগিল নেকি! সি তেনেকৈয়ে সুধিলে।\n:“নাই মহন্ত চাৰ নাহিল। মজুমদাৰ চাৰ মানে ডঃ প্ৰবীণ মজুমদাৰ চাৰেহে ‘ক্লাচ’টো ল’লে। চাৰে কিন্তু বৰ ভালকৈ বুজাব পাৰে!”\n:“কি???” _বিপ্লবে জোৰে চিঞৰ এটা মাৰি উঠিল।\n:“তোৰ আকৌ কি হ’ল?”\n:“মজুমদাৰ চাৰ মোৰ মামাৰ বাল্যকালৰ বন্ধু। ১৫ দিনমান আগতে মামাই মোক চিনাকি কৰি দিছিল। তেওঁৰ ঘৰলৈ মোক যাবলৈও কৈছিল।” – বিপ্লবৰ মুখৰ ভাঁজবোৰে অন্যধৰণৰ আকৃতি ল’লে।\n:“হা……!!!” -মনোজ বৰাই হেবাঙৰ দৰে ভেবা লাগি বিপ্লবৰ মুখলৈ চাই থাকিল।\n← ৰক্তপিপাসু ৪ (প্ৰত্যাৱৰ্তন): জ্যোতি প্ৰকাশ নাথ\nঘৰ..(মাখন লাল দাস) →


ছেবাৰ হাইস্কুল শিক্ষান্ত পৰীক্ষা (এইচএছএলচি) ৰ ফলাফল আজি ! » Gana Adhikar\nHome Main Stories ছেবাৰ হাইস্কুল শিক্ষান্ত পৰীক্ষা (এইচএছএলচি) ৰ ফলাফল আজি !\nগুৱাহাটী ২৯ জুলাই : হাইস্কুল শিক্ষান্ত পৰীক্ষা (এইচএছএলচি) দশম শ্ৰেণী বা মেট্ৰিক পৰিচালনা কৰা মাধ্যমিক শিক্ষা পৰিষদে (এছ.ই.বি.এ.) অসমত আজি অৰ্থাৎ ৩০ জুলাইত ফলাফল ঘোষণা কৰিব। পৰিষদে ৩০ জুলাইত পুৱা ১১ বজাত বাতিল কৰা দশম শ্ৰেণীৰ হাইস্কুল শিক্ষান্ত পৰীক্ষাৰ ফলাফল ঘোষণা কৰিব। দশম শ্ৰেণীৰ হাইস্কুল শিক্ষান্ত পৰীক্ষা ফলাফলত উপনীত হ’বলৈ, অতীতৰ পৰীক্ষা আৰু অন্যান্য শিক্ষাদান-শিক্ষণ কাৰ্যকলাপত শিক্ষাৰ্থীসকলৰ প্ৰদৰ্শন বিবেচনা কৰা হ’ব।\nএই বছৰ প্ৰায় ৪,৩৮,৮২৮ জন এইচএছএলচি দশম শ্ৰেণীৰ শিক্ষাৰ্থীক উচ্চ শিক্ষালৈ পদোন্নতি দিয়া হ’ব। শিক্ষা পৰিষদৰ মতে, ছেবাৰ অধীনত মুঠ বিদ্যালয়ৰ সংখ্যা হৈছে ৭,৩০১। ফলাফল ঘোষণা হোৱাৰ লগে লগে, শিক্ষাৰ্থীসকলে ডিজিটেল ফৰ্মেটত তেওঁলোকৰ মাৰ্কশ্বীট ডাউনলোড কৰিবলৈ সক্ষম হ’ব। ছেবা দশম শ্ৰেণীৰ এইচএছএলচি ফলাফল — অফিচিয়েল ৱেবছাইট\nঅফিচিয়েল ৱেবছাইটবোৰৰ সৈতে, শিক্ষাৰ্থীসকলে ব্যক্তিগত ৱেবছাইটত তেওঁলোকৰ দশম শ্ৰেণীৰ এইচএছএলচি ফলাফল পৰীক্ষা কৰিবলৈ সক্ষম হ’ব। অৱশ্যে, ব্যক্তিগত ৱেবছাইটৰ পৰা তেওঁলোকৰ ফলাফল পৰীক্ষা কৰা শিক্ষাৰ্থীসকলে প্ৰমাণীকৰণৰ বাবে অফিচিয়েল ৱেবছাইটৰ পৰা তেওঁলোকৰ ফলাফল ক্ৰছচেক কৰিব লাগিব।\nছেবাই কৈছিল দশম শ্ৰেণীৰ ফলাফল ৪০:৪০:২০ ফৰ্মুলাৰ আধাৰত গণনা কৰা হ’ব য’ত ৯ম শ্ৰেণীৰ বাৰ্ষিক পৰীক্ষাৰ পৰা ৪০ শতাংশ নম্বৰ, দশম শ্ৰেণীৰ পৰীক্ষাৰ পৰা ৪০ শতাংশ নম্বৰ আৰু বাকী ২০ শতাংশ নম্বৰ বিদ্যালয়ে শিক্ষাৰ্থীসকলক প্ৰদান কৰিব। ২০ শতাংশ নম্বৰ প্ৰদান কৰাৰ বাবে উপস্থিতি, আভ্যন্তৰীণ মূল্যায়ন আদি কাৰক বিবেচনা কৰা হ’ব।\nবিদ্যালয়সমূহে ২০ শতাংশ নম্বৰ প্ৰদান কৰাৰ সময়ত তেওঁলোকৰ বিগত তিনি বছৰৰ ফলাফলৰ প্ৰতি লক্ষ্য ৰাখিব লাগিব। অৱশ্যে তাৰতম্য ১০ শতাংশৰ ভিতৰত হ’ব লাগে।\nPrevious articleস্বাস্থ্য মন্ত্ৰালয়ৰ স্নাতক, স্নাতকোত্তৰ চিকিৎসা আৰু দাঁতৰ পাঠ্যক্ৰমৰ বাবে সৰ্বভাৰতীয় কোটাত ওবিচিৰ বাবে ২৭%, অৰ্থনৈতিকভাৱে দুৰ্বল শ্ৰেণীৰ বাবে ১০% ঘোষণা\nNext articleDainik Gana Adhikar E-Paper July 30 2021 (Friday) Edition


ৰঙৰ উৎসৱ হোলীৰ পৰম্পৰা (ভবিতা দাস) - সাহিত্য ডট অৰ্গ\nমানুহে সমাজবদ্ধভাৱে জীৱন যাপন কৰাৰ দিনৰেপৰা জীৱনৰ গতিশীলতা বজাই ৰাখিবলৈ ঋতুভেদে বিভিন্ন উৎসৱ পালন কৰি আহিছে। সংস্কৃত ভাষাত “উ” মানে জঁপিয়াই উঠা আৰু “সৱ” মানে জন্ম পোৱা। উৎ+স+অৱ=উৎসৱ। যি আয়োজনত মানুহে নতুন জীৱনৰ সন্ধান পায় ,অৰ্থাত নতুন কৰ্মপ্ৰেৰণাৰে জঁপিয়াই উঠে সেয়াই উৎসৱ। মানুহে সদায় একেধৰণেৰে কাম কৰি কৰি আমনি পায় আৰু কেতিয়াবা কেতিয়াবা এলাহো অনুভৱ কৰে। তেতিয়া একো একোটা উৎসৱে সেই অৱসাদ দূৰ কৰি মানুহক পুনৰ কৰ্মতৎপৰ কৰি তোলে। বিহু, ঈদ, বৰদিন, দুৰ্গাপূজা আদিৰ দৰে হোলী বা ফল্গু উৎসৱো হৈছে শীতকালে আনি দিয়া জঠৰতাৰ পিছত মানুহক নতুন কৰ্মপ্ৰেৰণা যোগোৱা ৰঙৰ উৎসৱ।\nহোলী উৎসৱৰ কাহিনী :\nভাৰতীয় পৌৰাণিক শাস্ত্ৰমতে পৰম বৈষ্ণৱ ভক্ত প্ৰহ্লাদৰ পিতৃ দৈত্যৰাজ হিৰন্যকশিপুৰ “হোলিকা” নামেৰে নৰমাংসভোজী এজনী ভগ্নী আছিল। নৰমাংস ভক্ষণ কৰিবলৈ নাপালে তাই চিঞৰ বাখৰ কৰি মানুহক অত্যাচাৰ কৰিছিল। প্ৰজাসকলে তাইৰ অত্যাচাৰ উৎপীড়নৰ পৰা ৰক্ষা পাবলৈ প্ৰতিদিনেই এজন মানুহ মাৰি সেই মানুহজনৰ মাংস হোলীকাক ভক্ষণ কৰিবলৈ দিব ধৰিলে। তাই তৃপ্ত হ’ল। প্ৰজাসকলে তাইৰ এই নিষ্ঠুৰতাৰ বিৰুদ্ধে ভিতৰি ভিতৰি গুজৰি গুমৰি আছিল যদিও ৰজাৰ ৰোষত পৰিব বুলি ভাবি প্ৰতিবাদ কৰিবলৈ ভয় কৰিছিল। কিন্তু সকলো অপকৰ্মৰে এটা সীমা থাকে আৰু মানুহৰ ধৈৰ্যৰো এটা সীমা থাকে। প্ৰজাসকলে গোপনে এক আলোচনাত মিলিত হৈ “হোলিকা”ক কেনেকৈ বধ কৰা যায় তাৰেই উপায় উলিয়ালে। এদিন সকলো প্ৰজা একত্ৰিত হৈ নিশাৰ ভাগত নিশাচাৰী “হোলিকা”ক বধ কৰিলে। দিনটো আছিল ফাল্গুনী পূৰ্ণিমাৰ আগদিনা শুক্লা চতুৰ্দশী তিথি। প্ৰজাসকলে তাইৰ মৃতদেহটো দাহ কৰি পিছদিনা পূৰ্ণিমা তিথিত “হোলিকা”ৰ নিষ্ঠুৰতাৰ পৰা মুক্তি পোৱাৰ আনন্দত উৎসৱ পাতিলে। সেই উৎসৱৰ নাম দিলে “হোলিকা” দহন উৎসৱ। আনহাতে বিষ্ণু পুৰাণৰ মতে- নিজকে ভগৱান বুলি প্ৰচাৰ কৰা দৈত্যৰাজ হিৰন্যকশিপু আছিল বিষ্ণুদ্বেষী। তেওঁৰ পুত্ৰ প্ৰহ্লাদ আছিল পৰম বিষ্ণুভক্ত। সেই অপৰাধৰ বাবে হিৰন্যকশিপুৱে ভক্ত প্ৰহ্লাদৰ ওপৰত অকথ্য নিৰ্যাতন চলায়ো কোনো ফল নধৰাত পুত্ৰ প্ৰহ্লাদক প্ৰানদণ্ডৰ আদেশ দিলে। পৰ্বতৰ ওপৰৰ পৰা পেলাই দি, বিষাক্ত সৰ্পৰ মুখত নিক্ষেপ কৰি, হাতীৰে গচকায়ো প্ৰহ্লাদক মাৰিব নোৱাৰি ৰজাৰ ভগ্নী “হোলিকা”ক প্ৰহ্লাদক পুৰি মাৰিবলৈ আদেশ দিছিল। “হোলিকা”ই যাদুবিদ্যাৰ বলত অগ্নিকুণ্ডৰ মাজত থাকিব পাৰিছিল। অগ্নিয়ে তাইক পুৰি মাৰিব নোৱাৰিছিল। তাই এটা বিৰাট অগ্নিকুণ্ড জ্বলাই প্ৰহ্লাদক নিজৰ কোলাত বহুৱাই লৈ অগ্নিকুণ্ডত প্ৰৱেশ কৰিলে। প্ৰহ্লাদে নিশ্চিতমনে মাথোঁ ভগৱানৰ নাম ল’বলৈ ধৰিলে। ঈশ্বৰৰ নামৰ মহিমাই “হোলিকা”ৰ যাদুবিদ্যাৰ প্ৰভাৱ নোহোৱা কৰিলে। প্ৰহ্লাদৰ নোম এডালো অগ্নিয়ে স্পৰ্শ নকৰিলে। “হোলিকাৰ” মৃত্যুত বিষ্ণুভক্তসকলে ভগৱানক প্ৰাৰ্থনা কৰি তেওৰ যশ-গুণ-কীৰ্তনেৰে আনন্দ উৎসৱ পাতিলে। হোলিকা জুইত জাহ যোৱা দিনটোও আছিল ফাল্গুনী পূৰ্ণিমাৰ আগদিনাৰ দিনটো। গীত মাত গাই আনন্দ কৰা দিনটোও আছিল ফাল্গুনী পূৰ্ণিমা তিথি। তেতিয়াৰ পৰাই সেই পূৰ্ণিমা তিথিত পতা আনন্দ উৎসৱটো হোলিকা দহন উৎসৱ ৰূপে প্ৰচলিত হ’ল। পৰৱৰ্তী কালত এই উৎসৱৰ নামৰ কিছু সলনি হৈ “হোলী” উৎসৱ হৈ পৰিল। আজিও উত্তৰ ভাৰতৰ কোনো ঠাইত হোলিকাৰ পুত্তলিকা সাজি দহন কৰাৰ পৰম্পৰা প্ৰচলিত। উত্তৰ ভাৰতৰ ফাল্গুনী পূৰ্ণিমা তিথিত “হোলী” উৎসৱ অনুষ্ঠিত কৰি “হোলী আইৰে” বুলি গীত মাত গাই নাচি- বাগি বিভিন্ন ৰঙৰ আবিৰ গাত লগাই লোকসকলে আনন্দ কৰা দেখা যায়।\nআৰ্য্যসকলৰ ভাৰত প্ৰবজনৰ ইতিহাসমতে শীতজৰ্জৰ মধ্য এছিয়াৰ পৰা প্ৰবজিত হৈ আৰ্য্যসকলে হিন্দুকুশ পৰ্বত পাৰ হৈ ভাৰতৰ সিন্ধু উপত্যকাত প্ৰবেশ কৰিছিল। যেতিয়া শীত ঋতুৱে বিদায় লৈ বসন্তৰ আগমন ঘটে তেতিয়া তেওলোকে মহা আনন্দৰে ঋতুৰাজ বসন্তক আদৰি উৎসৱ পাতিছিল। শীতৰ প্ৰতীকৰূপে ভেড়াৰ মূৰ্তি সাজি তাৰ ওপৰত বুঢ়া বুঢ়ীৰ মূৰ্তি দুটা ভেড়াৰ নোমেৰে তৈয়াৰী কাপোৰেৰে মেৰিয়াই দিছিল। আৰ্য্যসকলে মৃত্যুদণ্ড দিছিল গ্ৰীস্মৰ আগমনৰ বাৰ্তাবাহক তথা কৰ্মপ্ৰেৰনা যোগোৱা বসন্তক আদৰিবলৈ বুলি এঠাইত একত্ৰিত হৈ মুৰ্তিকেইটা অগ্নিত দাহ কৰি জাৰ পুৰিছিল। দিনটোও আছিল ফাল্গুনী পূৰ্ণিমা তিথি।বোধকৰো সেই অনুষ্ঠানেই হৈছে ফল্গু বা ফাকুৱা অনুষ্ঠান।\n“হোলিকা দহন” উৎসৱৰ তাৎপৰ্য্য হৈছে হোলিকাৰূপী শীতক বধ কৰি লোকসকলে আনন্দ উৎসৱৰ দ্বাৰা বসন্তক আদৰে।\n“জাৰ পোৰা” বা শীতক বিদায় দি বসন্তক আদৰা আনন্দ উৎসৱয়েই হৈছে বসন্ত উৎসৱ। পৃথিৱীৰ আন আন দেশতো যেনে বহেমিয়াত কাৰ্নিভেলৰ উৎসৱ, লুচেটিয়াত যমজ ভগ্নী, নিউগিনিত বলদ বলি, চীনত বৃষভ দিৱস আদি নামেৰে শীতৰ প্ৰতীক পুতলা সাজি পানীত বিসৰ্জন দিয়া বা পুৰি পেলোৱা কাৰ্যৰ দ্বাৰা বসন্ত উৎসৱ পালন কৰাৰ নিয়ম আছে।\nএনেবোৰ উৎসৱৰ লগত হোলিকা দহন উৎসৱৰ কিছু মিল দেখা যায়। যি কি নহওক ৰং আনন্দৰে ফাল্গুনী পূৰ্ণিমা তিথিত পৰম্পৰাগতভাবে পালন কৰা এই বসন্ত উৎসৱেই হৈছে উত্তৰ ভাৰতৰ হোলী বা ফাকুৱা উৎসৱ। এই উৎসৱৰ সময়ত চন্দ্ৰ উপগ্ৰহ ফাল্গুনী নক্ষত্ৰত অৱস্থান কৰে বাবে জ্যোতিষ শাস্ত্ৰই চান্দ্ৰ মাহটোৰ নাম দিয়ে ফাল্গুন বা ফাগুন। প্ৰথম অৱস্থাত হোলী উৎসৱত ৰং আনন্দ কৰি গোৱা গানবোৰ আছিল যৌনগন্ধী। নৱবৈষ্ণৱ আন্দোলনৰ প্ৰভাৱত এই উৎসৱ ভগৱান কৃষ্ণৰ বাল্যলীলালৈ ৰূপান্তৰিত হৈ গীত মাতবোৰ ভক্তিমূলক হৈ পৰে। কৃষ্ণৰ জন্মৰ পিছত নন্দ যশোদাৰ গৃহত অনুষ্ঠিত হোৱা নন্দোৎসৱত ৰং খেলাৰ বিষয়ে ভাগৱতত আছে …….\n(১)হালধীৰ গুণ্ডি ভৈল পানী মিসলাই\nঅন্যো অন্যে সিঞ্চে গোবিন্দৰ গীত গাই গাই।।\n(২)কাহালী মহূৰী ঢাক ধোল ভেৰী\nঅসংখ্য বাদ্য বজাই।\nকৃষ্ণৰ কীৰ্তন কৰিলা উৎসুকে\nফাল্গু গুৰি সিঞ্চি যায়।\nঅসমত এই হোলী বা ফল্গু উৎসৱ ফাকুৱা বা দৌলযাত্ৰা নামে পালন কৰা হয়। বঙ্গদেশতো এই উৎসৱ দৌলযাত্ৰা নামে পৰিচিত। বঙ্গবাসীয়ে ফাল্গুনী পূৰ্ণিমাক গৌৰ পূৰ্ণিমা বুলিও কয় কাৰণ এই পূৰ্ণিমাতে মহাপুৰুষ চৈতন্যদেৱৰ জন্ম হৈছিল।\nঅসমত মহাপুৰুষ শ্ৰীমন্ত শংকৰদেৱৰ দিনৰেপৰা ফল্গু উৎসৱ প্ৰচলন হৈ আহিছে। তাৰ আগতে কোনে কিদৰে পালিছিল তাৰ সবিশেষ তথ্য পোৱা নাযায়। শংকৰদেৱে বৰদোৱাত দৌল বান্ধি ফাকুৱা উৎসৱ পালন কৰাৰ বিষয়ে গুৰুচৰিত পুথিসমূহত উল্লেখ আছে।\nচাৰিদাৰ বেলা ভৈল ফাগু দিৱে গুৰু গৈল\nতাত পাছে দিলন্ত শংকৰে।\nআনন্দিত ভৈলা সৱে বাদ্যক বজাই তেৱে\nগাইলা গীত সৱে ভক্ত নৰে।\nদৌল মানে প্ৰভু কৃষ্ণৰ থান বা মন্দিৰ।সেই থানলৈ কৃষ্ণ দৰ্শনৰ কাৰনে কৰা যাত্ৰা হৈছে দৌলযাত্ৰা। সেই অৰ্থ অনুসৰি যিকোনো সময়ত দৌললৈ কৰাই দৌলযাত্ৰা হ’লহেঁতেন। কিন্তু নহয়। ফাল্গুনী পূৰ্ণিমা তিথিত কৰা যাত্ৰাহে দৌলযাত্ৰা।\nআনহাতে দৌল শব্দই কোনো দেৱমূৰ্তি বা সম্ভ্ৰান্ত পুৰুষ-মহিলাক কঢ়িয়াই নিয়া কাঠেৰে নিৰ্মিত “দোলা”ক বুজায়।\nফাল্গুনীত গোবিন্দক তুলিয়া দৌলত।\nদৌলযাত্ৰা কৰে মহোৎসৱ সিবেলাত।।\nগতিকে দৌলাকৃতিৰে সজোৱা দোলা বা আসনত কৃষ্ণ গোবিন্দৰ মূৰ্তি উঠাই লৈ ভক্তিমূলক গীত গাই নানা ৰঙৰ ফাকু খেলি ৰং আনন্দৰে কৰা শোভযাত্ৰাই হৈছে দৌলযাত্ৰা।\n← চিনাকি- অচিনাকি (পাৰ্থ পি. বৰা)\nলেচেৰি বোটলা (নিপন নিয়ৰ শেনচোৱা) →


জুন 25 – আহ্বানক চাওক! - Elim Glorious Revival Church – Kodambakkam\nজুন 25 – আহ্বানক চাওক!\nNo Comments on জুন 25 – আহ্বানক চাওক!\n“ভাই-ভনী সকল, ঈশ্বৰে যে আপোনালোকক আহ্বান কৰিছে, সেই বিষয়ে অলপ ভাৱি চাওক। মানুহৰ বিচাৰত আপোনালোক বহুতেই জ্ঞানী আছিল, এনে নহয়; ক্ষমতাসম্পন্ন ব্যক্তিও যে আছিল, এনে নহয় নাইবা অনেকে যে অভিজাত বংশত জন্মিছিল, তেনেও নহয়। কিন্তু ঈশ্বৰে জ্ঞানৱন্তক লাজ দিবলৈ জগতৰ মূর্খবোৰক মনোনীত কৰিলে আৰু বলৱন্তক লাজ দিবলৈ ঈশ্বৰে জগতৰ দুর্বলবোৰক মনোনীত কৰিলে”( ১কৰন্থীয়া ২৬,২৭)।\nপৰমেশ্বৰে আপোনাক কিমান প্ৰেম কৰিলে আৰু আপোনাক প্ৰেমেৰে আহ্বান কৰিলে আৰু আপোনাৰ ওপৰত তেওঁৰ কৃপা ৰাখিলে তেওঁৰ আহ্বান কিমান মহত্বপূৰ্ণ হয় অলপ তাৰ বিষয়ে ভাবি চাওক। আপোনাৰ মহত্ব আপোনাৰ পৰমেশ্বৰ সৈতে থকাৰ বাবেই হয়। যীশু খ্রীষ্ট আপোনাৰ সৈতে আছে সেই বাবে আপুনি কঠিন আৰু ডাঙৰ ডাঙৰ কামক কৰিব পাৰে। যদি পৰমেশ্বৰ আপোনাৰ সৈতে আছে তেন্তে আপোনাতকৈ ডাঙৰ ঞ্জানী কোন, আপোনাতকৈ ডাঙৰ বলবান কোন হব পাৰে, আপোনাতকৈ ডাঙৰ সামৰ্থী কোন হব পাৰে? পবিত্র শাস্ত্ৰ কয়, ” খ্রীষ্টই হৈছে আমাৰ বাবে ঈশ্বৰে দিয়া জ্ঞান, তেৱেঁই আমাৰ জীৱনৰ ধাৰ্মিকতা, পবিত্রতা আৰু মুক্তি।”(১ কৰন্থীয়া ১:৩০)।\nপৰমেশ্বৰে যেতিয়া মুচিক আহ্বান কৰিলে তেতিয়া মুচিয়ে নিজৰ দুৰ্বলতা কয় কয় যে ” মোৰ মুখ আৰু জীবা গধূৰ।”কিন্তু পৰমেশ্বৰে মুচিৰ দ্বাৰা সমস্ত ইস্ৰায়েলীৰ ৪০ বছৰ জংঘলত আগুৱাই কৰিবলৈ সামৰ্থবান আছিল।\nপৰমেশ্বৰ যেতিয়া যিৰিমিয়া ভবিষ্যত বক্তাক আহ্বান কৰিলে, তেতিয়া যিৰিমিয়া নিজকে পেলাই কলেজ কিয় আপুনি জানে নে? আপুনি বুজা নাই নে, যে আপোনাৰ কাৰণে কথা কবলৈ মই যোগ্য নহওঁ? কিয়নো মই নিচেই ডেকা!” তথাপিও পৰমেশ্বৰে নিজৰ বাক্যক তেওঁৰ মুখত দিলে আৰু তেওঁক ভবিষ্যত বক্তা নিৰ্মাণ কৰি সামৰ্থৰ সৈতে তেওঁক প্ৰয়োগ কৰিলে।\nপ্ৰভুৱে অশিক্ষিত পিতৰক মাছ ধৰাক আহ্বান কৰি তাক কলে’ হে মোৰ প্ৰভু মোৰ ওচৰৰ পৰা আতৰ হ কিয়নো মই পাপী মনুষ্য হয়। ” কিন্তু প্ৰভুৱে পিতৰক শিষ্য কৰি পবিত্র আত্মাৰ বৰদানেৰে পৰিপূৰ্ণ কৰি ডাঙৰ পাঁচনি বনালে। মেথাডিষ্ট মন্ডলীৰ লোক তাৰ জনক বেচলী , তাৰ উচ্চতা কম হোৱাৰ বাবে অন্য লোকৰ দ্বাৰা প্ৰায় তেওঁৰ ধেমালি ওৰোৱা হৈছিল। কিন্তু পৰমেশ্বৰে তেওঁক জুইৰ জ্বালাৰ সমান সামৰ্থৰ সৈতে প্ৰয়োগ কৰিলে।\nগোটেই জগতক কথাই ৰখা ডি .এল . মুডী বেছি পড়া লিখা নাছিল। তেওঁ যি ইংৰাজী কৈছিল, তাক বহুতো সময়ত ধেমালি হিচাপে লৈছিল। তেওঁৰ সেৱাকাৰ্যৰ দ্বাৰা লাভ প্ৰাপ্ত কৰা লাখ লোক আছে। আজিও খ্ৰীষ্টয় ইতিহাসত তেওঁৰ এটি অটল স্থান হয়।\nপৰমেস্বৰৰ মৰমিয়াল সন্তান, পৰমেস্বৰৰ দ্বাৰা আহ্বান কৰা ডাঙৰ পবিত্র লোকক শাৰিৰীক ৰূপে কিছু অভাব আছিল, সেই দৰে আপোনাৰ শৰীৰতো কিছু অভাব হবে পাৰে। আত্মিক জীবনত আগবাঢ়িবলৈ নোৱাৰাৰ বাবে বহুতো বাধা হব পাৰে। সাহস নেৰিব। ঞ্জানীসকলক লজ্জ্বিত কৰিবলৈ পৰমেশ্বৰে আপোনাক আহ্বান কৰিছে। শক্তিক গ্ৰহন কৰি দৃঢ় হয় উঠি প্ৰকাশমান হওক।\nমন কৰিবলগীয়া:” যিহোৱাই আপোনালোকক মূৰ কৰিব, নেগুৰ নকৰিব; আপোনালোকৰ স্থান কেৱল ওপৰত থাকিব, কেতিয়াও তলত নাথাকিব, “( দ্বিতীয় বিৱৰণ ২৮:১৩)।